O PP critica a Endesa pola súa decisión unilateral de cerrar a térmica e deixar tirados centos de traballadores e familias | PP Provincia A Coruña\nO PP critica a Endesa pola súa decisión unilateral de cerrar a térmica e deixar tirados centos de traballadores e familias\nO grupo do Partido Popular no Concello de As Pontes, a través do seu portavoz, Javier Acosta, cargou hoxe duramente contra a decisión unilateral de Endesa de cerrar a térmica do municipio e deixar tirados a centos de traballadores e de familias que viven ao redor da actividade que xera a planta.\nOs populares censuraron que a compañía adopte esta postura sen explorar outro tipo de alternativas e sen ter en conta, dixo Acosta, ao resto de integrantes que forman parte da mesa de traballo que busca desde hai meses solucións para a complicada situación industrial que está a vivir a comarca.\n“Estamos ante unha situación intolerable. Non se pode consentir que despois de décadas nas que a empresa se aproveitou de todos os traballadores que achegaron o seu granito de area, agora os deixe tirados sen ningún tipo de alternativa”, subliñou o popular, quen lamentou a situación na que quedan os empregados da planta, das auxiliares, os camioneiros e todos aqueles negocios que, de maneira directa e indirecta, dependían da planta.\nNesta liña, desde o grupo popular das Pontes tachan de “despropósito absoluto” que no momento no que se están buscando alternativas industriais que fagan viable a planta desde o punto de visto técnico, ambiental e económico, Endesa rompa con todos os compromisos adquiridos e anuncia o peche da central antes mesmo de presentar o informe coas conclusións das probas con biocombustibles.\n“A transición enerxética errática que está a realizar o Goberno central non pode servir de escusa. Esta é unha decisión improvisada, que non ten nin pés nin cabeza e que deixa en evidencia que a dirección da planta sempre tivo claro que ía cerrar a térmica”, apuntou Acosta, quen incidiu na necesidade de convocar canto antes a mesa das Pontes para que a empresa explique esta decisión e póidanse avaliar polo miúdo por parte dos técnicos as conclusións do seu informe.\nA pesar da situación provocada pola decisión da dirección da planta, o portavoz do Partido Popular no municipio subliñou que tanto a súa formación como o Goberno autonómico seguirán pelexando por salvagardar a viabilidade da factoría e, sobre todo, o futuro económico de todos os traballadores.\n“É necesario que todas as administracións remen na mesma dirección. Ante a deslealdade institucional mostrada pola empresa, o único camiño é a unidade e o compromiso por parte de todos ante un ataque directo e frontal un dos grandes motores económicos da comarca”, concluíu Acosta.


A última troita. Xosé Benito Reza.\nRío Limia en 1960. Aguinchos e detrás as montañas do Xurés.\nArtigo aparecido en La Región o día 26/03/2019\nVolver á pesca Ourense Volver á troita.\nCopia, ó pe da letra, do artigo de La Región.\nO pasado domingo día 17 abríu a pesca ou, como se di tamén: levantouse a veda. Que diferente agora de cando eramos novos!. Daquela tiñamos marcada a data con letras douradas no calendario. Despois dunha longa espera de medio ano só con pensalo xa suabas; durmías intranquilo; soñabas con cachóns, presas, canles e remuíños: e ata parecía que as mans te cheiraban co forte arrecendo da mucosa das troitas salvaxes. Iso era antes...claro.\nRecordo tardes oceánicas e un sol enorme camiño de Quinxo, o murmurio crecedeiro das follas dos salgueiros aloumiñadas pola brisa do solpor, as augas desatadas dun Limia bravío camiño de Portugal, as brancas areas e as pegadas duns pasos fuxidíos na praia do Aguinchos, e unha troita, grosa como un puño, choutando por riba da corrente, aló, no final da liña, a máis de corenta metros de distancia...mentres tremias de emoción e as altas montañas do Xurés comprimían o universo. E logo chegabamos de noite a casa, fartos e cansos, por estradas sinuosas que levaban a fin do mundo, coas pintas vermellas das troitas cravadas na nosa memoria e un sonriso limpo estampado na cara, co mundo de arredor aínda abaneando ao compás dunha corrente imaxinaria, logo de horas de seguir a marcha infatigable do río no seu eterno devalar.\nIso era antes, claro. Era antes de que nos decatáramos de que estabamos a estragar sen remedio a vida natural, porque hoxe, de todo aquilo, xa apenas queda nada. Apenas quedan troitas nos ríos domeados, e algúns proclaman a necesidade de pechar a pesca ou como pouco devolver os peixes ás augas. Vivimos de costas a eles, aos ríos que son arterias polas que flúe a vida do planeta. Só en moi contadas ocasións, como cando o executivo galego decidiu poñer coto á barbarie prohibindo a instalación de novas centrais hidroeléctricas, fomos conscientes do enorme dano que estamos a producir. Ríos envelenados con fertilizantes, fitocidas e plaguicidas; augas contaminadas pola nula ou mala xestión dos refugallos; ríos medio secos pola avaricia humana, ríos encorados convertidos en cloacas, ríos emporcados afogados en entullos, ríos que feden a progreso mal levado...Era obvio que algún día tiñamos que pagalo, e, ese día, hai tempo que xa chegou; inda que non queiramos asumilo, pero nótase, porque dos máis de cen mil pescadores que había en Galicia hai dúas décadas xa quedan menos da metade, e, os que inda resisten, vagan desalentados soñando tempos pasados. Un día, hai moitos anos, díxome un ser topoderoso que non me trabucara, que valía máis un kilowatio que unha troita; e eu calei, calei porque a aquel home non lle retrucaban nin os seus, a risco de rematar empozados ou exiliados. Pero cavilei para os meus adentros: nin de coña!. Nin de coña, porque unha troita é o producto de millóns de anos de evolución, porque nas troitas que xa non hai condensábase a potencia toda da Natureza, porque neses seres esvaradíos que culminan a pirámide ecolóxica dos seres acuáticos de Galicia refulxía o milagre da Creación, algo que, os humanos, non chegamos a comprender, por moito que alardeemos da nosa supremacia.\nSe por algo lle estou agradecido ao meu pai, que en paz descanse, é por agasallarme dende que era neno con aquelas tardes marabillosas, cos paseos silandeiros á beira dun río espléndido, observando enfeitizado, mentras o sol douraba as copas dos altos freixos, as manifestacións máis puras dunha indómita Natureza; momentos que hoxe, cando os lembro, prodúcenme un profundo desacougo; e remato por me cabrear para berrar interiormente: Inconscientes! Que somos todos uns inconscientes!.\nEscrito sacado de La Región de Ourense, o martes 26-03-2019. Cando me pusen a ler este sensacional texto, sentín, letra a letra e palabra a palabra o mesmo que o autor. No tuven a sorte de ter un pai que lle gustarán estas cousas, pero si puden vivir estas experiencias con algúns dos meus mellores amigos; ademais, curiosamente, no mismo río e nos mismos lugares.\nEstou con Xosé Benito Reza:\n¡Somos uns inconscientes!\nArtigo La Región. 26/03/2019


Inicio > Delegacións > Delegacións do Goberno > Delegación do Goberno na Comunidade Autónoma de Galicia > Actualidade > Notas de Prensa > Notas > 2021 > Noviembre > A Delegación do Goberno declara o inicio da expropiación para a execución das obras da conexión ferroviaria do porto exterior da Coruña\nA Delegación do Goberno declara o inicio da expropiación para a execución das obras da conexión ferroviaria do porto exterior da Coruña\nA resolución tamén recoñece á Autoridade Portuaria da Coruña como beneficiaria e será a encargada de contestar alegacións, que pode realizar calquera persoa\nOs Orzamentos Xerais do Estado de 2022 inclúen 15,6 millóns de euros para o porto exterior de punta Langosteira e contemplan 157 millóns de euros como investimento total da conexión\nCon esta resolución dáse cumprimento a un compromiso histórico coa cidade e o seu porto\nA Delegación do Goberno queda á espera de que a Autoridade Portuaria realice os trámites e avance co proceso\nA Delegación do Goberno en Galicia declarou o inicio do proceso de información pública de expropiación forzosa para a execución das obras do proxecto construtivo do acceso ferroviario ao porto exterior da Coruña en punta Langosteira. A subdelegada do Goberno na Coruña, María Rivas, asinou a resolución e remitiu á Autoridade Portuaria a documentación para autorizar a xestión.\nA resolución tamén recoñece á Autoridade Portuaria da Coruña como beneficiaria e será a encargada de contestar alegacións, que pode realizar calquera persoa. A entidade portuaria xa presentou, como requisito previo ao actual trámite, unha relación de bens ou dereitos que considera necesario expropiar.\nCon esta resolución dáse cumprimento a un compromiso histórico coa cidade e o seu porto. É unha mostra máis do compromiso do Goberno coa cidade e coas súas infraestruturas. Os Orzamentos Xerais do Estado inclúen 15,6 millóns de euros para o porto exterior de punta Langosteira, dos que 3 son directamente para esta conexión.\nOs Orzamentos recollen un investimento total nesta obra de 157 millóns (135,4 para o ramal norte e 21,6 para o ramal sur) e 14 para a rede interior. En total son 171 millóns de euros con cargo aos Fondos *Next *Generation da Unión Europea.\nA Delegación do Goberno queda á espera de que a Autoridade Portuaria realice os trámites e avance co proceso unha vez finalizado esta fase e respondidas as alegacións.


O outeiro de blancolexitimo: Cordón sanitario\nEstaba buscando un documento que me fai falta no meu desordenado discoduroexterno e atopeime con esta fotografía.\nEstamos a primeiros de 2007 cando a estratexia política do PSOE de Zapatero saída do Pacto do Tinell (firmado a finales de 2003) está en pleno auxe.\nO pacto é sinxelo, xa o analizaremos con calma noutro momento: o PSOE pacta cos nacionalistas co fin de aillar o PP, poñendo en marcha a campaña propangandística máis impresentable da historia da democracia: dun lado os demócratas, enfrente o PP.\nNo momento álxido o PP era a extrema dereita e o campo dos demócratas chegaba o entorno dos que pegaban tiros na nuca.\nPara botar do sistema democrático a nove millóns de personas que votaban pola dereita todo era válido, pero o fundamental estaba acotado: identificar ó PP co franquismo e co nacionalcatolicismo.\nEvidentemente que para cumplilo había que recurrir o guerracivilismo e botar mirada cara os anos 30.\nSe queren vostedes atopar un soporte científico a esta opinión non teñen máis que contar os programas de TV e as publicacións relacionados coa Guerra Civil destes sete anos siniestros.\nO culmen foi a Ley de Memoria Histórica, disfrazada de todas as maneiras posibles para que os bobos non relacionasen unha cousa con outra. Eles, iletrados, non saben que a intelixencia non é máis que a capacidade de relacionar.\nPor si lles entra algunha duda, hoxe mesmo en Andalucía: "Los ayuntamientos estarán obligados a identificar los «enclaves de la represión franquista» con un monolito o algún tipo de señalización, que incluso se llevará a fincas privadas".\nPensen que estamos a punto de quebrar económicamente coma país e xa ven ó que se dedican estes personaxes.\nPara darlles máis datos:\nDon Mariano Fernández Bermejo foi nombrado Ministro de Justicia por Zapatero en 2007, o mesmo ano do que falamos. Tivo que dimitir despois de andar cazando con Garzón, invitados en cotos de caza maior e, no caso do Sr. Ministro, sinter licencia para cazar en algún deses lugares.\nXa saben: a estratexia consiste en identificar ó PP co franquismo. Unha frase que Don Mariano pronunciou un tempo antes non pode ser máis expresiva:\nRefírese ó PP lóxicamente.\nSi len a súa biografía, verán que\n"Su padre, el segoviano Mariano Fernández Alonso era empresario maderero y jefe local del Movimiento Nacional de dicho pueblo, del que también sería Teniente de Alcalde. La familia siguió acrecentando su patrimonio en Arenas de San Pedro al obtener la concesión de dos gasolineras, que todavía están hoy en manos de la familia."\nVamos, un franquista con concesións do monopolio estatal Campsa. Típico do franquismo: si queren saber de franquistas importantes daqueles tempos non teñen máis que indagar as concesións dos monopolios: gasoliñeiras, estancos, loterías...\n¿Non será que somos outros os que loitamos contra seu pai, Don Mariano?\nTamen poden ler que\n"Su primer contacto con la política se produce en 1986 en Madrid...".\nPor se non o tiñan claro: un luchador exemplar. Tanto así que cando outros andabamos peleando contra seu pai e o franquismo do que formaba parte, Don Mariano tocaba o baixo en Los Cirros.\nImos vendo pouco a pouco ós protagonistas desta película perversa.\nO que ninguén podía imaxinar nunha esquerda seria integrada por militantes honestos e demócratas, producíase aquí. Todo esto sería impensable nun país do noso entorno: pero aqui era el pannuestrodecadadía.\nSupoño que estarán conmigo en que aniquilar o PP equivale a acabar co sistema democrático. Non costa tanto entender que aquí non se está defendendo ó PP (que se defendan eles se queren): aquí deféndese o sistema politico das democracias europeas que nos permitiu vivir os anos máis brillantes da nosa historia democrática.\nOs teóricos de Zapatero (ten máis de 600 asesores) saben moi ben que o que lles conto é certo, pero a súa misión non é outra máis que calificarnos de extrema dereita a todos os que opinamos á marxe dos rebaños.\nE pódolles asegurar que nuncas pensei que poideran ter tanto éxito.\nEscoiten na TV que pagamos todos a un falanxista dos máis recalcitrantes e tardíos convertido en millonario polos permisos editoriales do franquismo e agora un demócrata de toda a vida que se permite darnos leccións:\nA presentadora xa saben quen é. Ana Pastor, casada con Antonio García Ferreras director xeral de La Sexta, sacou nunhas oposicións á TVE, nas que había 212 plazas, o posto 1.115.\nPero aí está colocada a dedo e transformada nunha estrela da comuniciación. Con carácter: as oposicións son para os parias.\nDetéñome nas explicacións para que vostedes se vaian facendo unha idea intelixente da rede de preopaganda e corrupción (xa quedamos en que a intelixencia era a capacidade de realcionar).\nNesa estratexia por sacar a sacar o PP do sistema imperante en todas as democracias europeas, tirando abaixo os fundamentos do estado democrático, prodúcese a reunión da foto de cabeceira.\nVaia por adiantado que os politicos son cargos públicos pagados por todos nós e temos dereito a opinar sobre eles: cousa distinta é participar activamente nun ataque coordinado e perfectamente medido contra o sistema democrático. Para entender algo mellor todo esta estratexia poderían lerm algo sobre o PRI.\nPara calquera demócrata, TODOS (desde o último concelleiro a González Zapatero) os que participaron nesta estratexia son un peligro para a democracia. Agora cando se derrumba todo ese edificio siniestro andan todos co "eu non fun".\nLe o comunicado unha muller con apelidos de teatro, Cayetana Guillén Cuervo. Doña Cayetana é unha militante exemplar do PSOE de Zapatero: aparece en todos os actos movendo a súa cabeza expresivamente cando se lle da caña ó PP.\n¿De onde ven esa militancia obreirista desinteresada?\nDoña Cayetana presenta un programa de cine na televisión que pagamos todos: "Versión Española". Non opino da súa valia para o posto, pero o que sí teño que decir é que tamén foi colocada a dedo nel. Saiu na prensa non fai moito que cobra por presentar ese programa semanal 60.000 euro ó mes, 10 millóns de pesetas ó mes.\nO salario mínimo interprofesional é de 641 euros e esta señora colocada a dedo cobra dos nosos bolsillos case cen veces ese salario.\nCon ese diñeiro enténdese moi ben que tamen aproveitase o nacemento do seu fillo para atacar en outro dos frentes: o frente do catolicismo.\nO seu fillo Leo foi o primeiro madrileño bautizado polo civil.\nSe non fose porque estamos falando da estabilidade do sistema democratico sería para botarse a rir durante media hora. O ridículo é insuperable.\nPero eu quería falar do que esta á esquerda de Doña Cayetana: o actor arxentino Federico Luppi.\nNon vou opinar sobre a súa valía profesional, pois o que eu pretendo non ten nada que ver cos argumentos dunha dereita cavernícola que anda utilizando a palabra progre coma se fose un insulto, e mirando de desprestixiar profesionalmente a quen non pensa coma eles.\nEste señor pronunciou unha frase nese acto, que foi a causa pola que gardei a fotografía:\n“Tenemos la obligación irrenunciable —nos va la vida y el país en esto— de crear un cordón sanitario para evitar que esta derecha más que ultramontana, cerril, troglodita, casi gótica, se adueñe del pensamiento y el espíritu español”.\nÓ lela pensei o mesmo que co de "imbéciles" de José Luis Cuerda: non permito que este mequetrefe veña ó meu país, escapando de pelear polo seu, para tratar de apestados a parentes meus e a amigos cos que teño xogado a partida moitas veces.\n¿Quen é este estúpido para permitirse algo así?\n¿Que somos nós para permitirlle que o faga?\nPensei que algúns dos presentes non saberían o que Don Federico iba decir e sacarían unha nota ó día seguinte declarando que non compartían os seus insultos.\n¡Que va! Aplausos.\nPensei o que sucedería se o Sr. Luppi estivese en Francia:\n¿Atreveríase a decilo?\n¡Que va! Sabe que os troskistas franceses, que son os maiores oponentes politicos da dereita francesa, serían os primeiros de meterlle unha patada no cu para que acabara afuciñando no Río de la Plata.\nMoitos arxentinos que teño conocido aplaudirían ese feito.\n¿Que pasou aquí?\nSi en Galicia o PP obtén a mitade dos votos, ¿como vai un pensar que se pode facer algo neste país cando un estranxeiro lle chama apestados á túa familia, a veciños da túa escaleira ou a amigos teus, e todo o mundo está calado?\n¡Como se pode ser tan cobardes!\n¿Onde está a coraxe?\n¡Ah claro!: a coraxe consumiuse discutindo os penaltis do partido Madrid-Barcelona, ou comentando as aventuras duns pendóns mañaneros que andan contando con quen se deitaron o último fin de semana.\nSegún a prensa, a maxima audiencia televisiva téñena os partidos de fútbol e os programas de cotilleo. O último gran éxito seica foi o dun grupo de xente metido nunha illa.\nA noticia, fresquiña coma o peixe da ría: Unha concelleira do PP, con dedicación exclusiva, abandona o pleno do que cobra par ir de público a "Salvame". O 24% da xente que tiña prendida a TV estaba vendo ese programa.\nMentras esta sociedade anestesiada na que vivimos bosteza, a prima de riesgo española chega ós 400 puntos.\n¡Vásme comparar esa chuminada coa fichaxe de Cesc, pringao!\nSon uns retratos da que se autodenomina esquerda (oficial) española: manipuladora, mentirosa, corrupta...\nSe teñen un momento, escoiten a outra esquerda: a limpa, a solidaria, a que fai da honestidade a súa bandeira.\nAquela que non se sinte ben cobrando 60.000 euros ó mes por traballar unhas horas á semana, cando moitos dos que teñen a sorte de ter traballo cobran tan solo 641 euros mensuales por traballar 40 horas semanales.\n¿Queda algunha esperanza?\n¿Anda por aí algun zitarrosa?\nPois parece que a esquerda real asoma a cabeza contra vento e marea neste terreo de xogo enfagado.\nVexan, e escoiten, á señora Pastor, a que diciamos supendeu as oposicións pero que, ó igual que as reinas das festas do franquismo eran hijas de algún concejal, é a reina da televisión pública.\n¿Notan a agresividade?\nPero Pedro Escobar é un home de esquerdas moito máis culto ca ela e, desde logo, moito máis honesto.\n¿Non notan certo paralelismo co que CxB argumentaba fai catro anos?\n¡A que xa nos imos ubicando todos e sabendo o que pensa cada un!\n¿Non lles parece que os votantes de CxB de fai catro anos poden presumir de ser indignados antes ca os indignados e de comprobar que a única esquerda que existe acabe decindo o mesmo ca eles catro anos despois?\n¿E os que decían que CxB era a extrema dereita?\nO tempo sempre pon a cada un no seu sitio.


Primeira sentenza en Pontevedra que obriga a devolver a un contribuínte o imposto de plusvalía - Pontevedra Viva\nVenres 27 de Outubro, 2017 ás 13:31 do Venres 27 de Outubro, 2017\nVicente García Legísima, concelleiro de Réxime Interior no Concello\n678 euros. É o diñeiro que o Concello de Pontevedra terá que devolver a un contribuínte que, en 2016, tivo que pagar o imposto de plusvalía ao vender unha das súas propiedades.\nO xulgado do contencioso administrativo número 2 de Pontevedra conclúe que, á vista de recentes sentenzas do Tribunal Constitucional, debe recuperar o diñeiro porque na venda perdeu diñeiro con respecto á compra que fixo no seu día.\nEn concreto, o xulgado apela a unha sentenza do 11 de maio de 2017 na que o Constitucional anulou parcialmente a lei de facendas locais, de forma que non se poida cobrar este imposto nas operacións de transmisión nas que se produza un incremento negativo do valor mobiliario.\nO concelleiro de Réxime Interior, Vicente Legísima, anunciou que o Concello non recorrerá a sentenza e devolverá o diñeiro ao contribuínte afectado.\nAdemais asegurou que, a pesar desta sentenza, o goberno municipal manterá o cobro deste imposto, á espera de que o Estado -de quen depende a regulación deste tributo- "faga os deberes dunha vez" e aprobe unha nova normativa.\n"O Goberno do PP está metido noutras liortas e non fixo nada para resolver isto", sinalou o edil nacionalista.\nMentres non haxa unha nova norma estatal, explicou Legísima, aqueles contribuíntes que consideren que non debe aplicárselle este imposto, deberán achegar toda a documentación que demostre as perdas que se produciron na venda.\nOs técnicos do Concello, ou na súa falta o Tribunal Económico Administrativo municipal, atenderán estas reclamacións "se hai base para elo" e non se lles cobrará se acreditan a súa diminución patrimonial. O que non haberá, dixo o edil, un proceso "global".\nNestes momentos hai formuladas unhas 40 reclamacións pola liquidación deste imposto que están a ser analizadas, pero o Concello descoñece se algunha delas chegou xa aos xulgados.\nO PP critica a postura do goberno local sobre as plusvalías, abocando aos pontevedreses á vía xudicial


iberdrola - Páxina 1 - Nós Diario - Xornal de intereses galegos\nYuri Carrazoni 14/10/21\nOs muíños ficarían a escasos 259 metros dos restos de Castro Valente e afectarían o xacemento arqueolóxico que o colectivo Castelos no aire comezou estudar a finais do pasado ano.\nO socialista Antonio Miguel Carmona, novo vicepresidente de Iberdrola\nProfesor na Universidade CEU San Pablo na actualidade, ocupou como membro do PSOE cargos públicos na Asemblea e no Concello de Madrid.\nA Xunta soubo con semanas de antelación da intención de Iberdrola de baleirar os encoros de Cenza e As Portas.\n"Datos alarmantes" nos encoros situados na bacía Miño-Sil\nAndré Mauricio 23/08/21\nMantense a alta preocupación pola situación dalgúns encoros, en niveis moi baixos a pesar de que aínda restan varias semanas para que as precipitacións volvan enchelos, advertiu a conselleira de…\n'Nós Diario' accede ao documento que confirma que EDP contactara o Concello en 2020\nO alcalde de Monfero tería ocultado información sobre os parques eólicos\nYuri Carrazoni 20/08/21\nO Concello de Monfero coñeceu en outubro de 2020 os plans de EDP Renovables en relación ao parque eólico Taboada, cuxas turbinas ficarían a escasos metros das Fragas do Eume. Porén, o alcalde, Andrés…\nSeis colectivos ecoloxistas alegan contra o parque eólico Meirama\nLucía Rodríguez 20/08/21\nA presenza do sector público no negocio eléctrico é normal no espazo da UE. Mentres unha parte das forzas políticas rexeitan pór en marcha un operador público para rebaixar o prezo, no mercado galego…\nEncoros galegos, beneficio foráneo\nXacobe Ferreiro 06/08/21\nGaliza é un dos grandes produtores de enerxía hidráulica do Estado cunha capacidade de xeración de 3.738 megawatts, que representa aproximadamente o 18% da potencia total estatal. Porén, como…\nO empresariado coruñés homenaxeou esta sexta feira o presidente de Iberdrola, Ignacio Sánchez Galán, en medio da polémica pola súa imputación como consecuencia das investigacións da Fiscalía…\nA Asociación Ecoloxista Adega foi a encargada de transmitir este revés para Iberdrola ao ter acceso a documentación sobre o procedemento. O sector pesqueiro era un dos máis preocupados pola…\nA instalación de grandes muíños implicaría tamén unha grande afección aos ecosistemas mariños e á Rede Natura, alerta a asociación Salvemos Cabana, a respecto da iniciativa da multinacional eléctrica…\nLucía Rodríguez 13/07/21\nO sector pesqueiro solicita a retirada dos parques eólicos de San Brandán e San Cibrao. A tensión entre este tecido produtivo e os operadores da eólica mariña continúa. Mentres Iberdrola insiste cos…\nO xuíz do caso Tándem imputa a empresa de renovábeis de Iberdrola\nAndré Mauricio 09/07/21\nO xuíz Manuel García-Castellón imputa Iberdrola Renovábeis un día despois de imputar Repsol e Caixabank.\nNavantia e Windar levantarán en Fene unha fábrica de monopilotes eólicos\nA nova fábrica deixará espazo para a fabricación doutros compoñentes para eólica mariña, como os 'jackets' ou as estruturas flotantes.\nO sector pesqueiro, en pé de guerra contra Iberdrola\nLucía Rodríguez 30/06/21\nO proceso de desenvolvemento da enerxía eólica mariña na Galiza entra nunha fase decisiva. Mentres o Goberno do Estado dá por rematada a fase de exposición pública do Plan de ordenación dos espazos…\nLucía Rodríguez 23/06/21\nAcúsano de suborno activo e falsidade en documento mercantil.\nPromovidos por Volantis Renovables\nO Estado tramita catro novas solicitudes de parques eólicos, 44 en total\nA sociedade Volantis Renovables vén de solicitar ante o Ministerio para a Transición Ecolóxica a construción de catro parques eólicos —Afrende, Entremarcos, Negueira e Sembra—, que sumados aos que xa…\nXacobe Ferreiro 11/06/21\nA relación do presidente da Xunta co sector eólico vén de lonxe. Quizais podería seguir os pasos da que fora conselleira de Medio Ambiente, Beatriz Mato?\nMonfero tamén di "non" aos proxectos eólicos\nYuri Carrazoni 07/06/21\nConstitúese a plataforma "Monfero di non" neste municipio, após se coñecer o pasado 29 de maio o parque eólico que prevé construír Iberdrola.\nAmbos os dous suman case 1.000 MW\nA eléctrica ten previsto o fechamento da instalación, que entrou en funcionamento en 1955 e é a de maior antigüidade do Estado español.\nIberdrola quere desmantelar un centro de traballo na Rúa mentres se beneficia dos recursos galegos\nA representación sindical inicia accións institucionais para evitar o fechamento. As xestións van encamiñadas a que a compañía mude os seus plans.\nA eléctrica prevé instalar 2.000 megavatios de enerxía eólica mariña na costa española nos vindeiros anos\nBombeo hidroeléctrico: Naturgy e Iberdola engordan á nosa conta\nRamón Varela Díaz 29/01/21\nLucía Rodríguez 13/01/21\nAdega denuncia que a eléctrica está a tramitar outro megaproxecto hidroeléctrico de 900 MW usando como "depósitos" os encoros de Cenza e Bao. “Máis de 15 km de túneis, unha central en caverna a 600…\nPablo Barro 17/05/20\nNo país dos mil ríos poucos poden presumir de correr libres até o mar. As concesións dos saltos hidroeléctricos, que tanto diñeiro dan ás empresas que os xestionan, comezarán a vencer nos vindeiros…\nO feche das centrais térmicas de carbón de Endesa e Naturgy outorga a Iberdrola un papel protagonista no mapa enerxético galego, sendo tamén a que máis enerxía xera das tres a partir de fontes…


Durmir – Inma López Silva\nA forza de verdade, a falta de sono converteuse nun tópico maternal. Primeiro, porque a lactante non ten horarios e vén sendo a teta e maila súa portadora a que, en plena noite, cada hora e media ou cada dúas horas, ten que permanecer máis ou menos esperta. Logo, cando entras en razón e decides que o biberón é o mellor aliado da nocturnidade, igual dormes catro horas seguidas vanagloriándote polas bondades do traballo en equipo que che ensinaron na escola e que non puideras comprobar ata agora. Despois, a iso dos tres ou catro meses, con sorte, a bebé empeza a durmir cando ten que durmir e a estar esperta cando ten que estar esperta, pero o seu concepto de vixilia adoita ser incompatíbel co teu concepto de fin de semana. E aí estamos.\nAs nenas e os nenos son tremendamente programábeis, rigorosos, disciplinados, ata o punto de que gozan das rutinas coma ningún outro ser sobre a cortiza terrestre. Pero a contrapartida disto é que, se a unha lle cadra, coma a min, que a disciplina da súa filla é a de ser madrugadora, xa nunca máis volverá durmir ata tarde. “Lémbrache cando puñamos o radioespertador para ir espreguizándonos entre as nove e media e as dez?”, dicíalle eu ao meu home con nostalxia, mentres cortabamos os paíños para xogar a sortes quen durmía ata as 10 o domingo e quen se erguía ás 7:30 para atender a Sofía…\nPorén, eu atopei un secreto pracer neste non durmir ao que xa me afixen. Espertar antes ca Sofía pode ser marabilloso. Cando o sol entra de esguello polas xanelas, érgome termando moito de non facer ruído para preservar o momento. Vístome, lávome, maquíllome e peitéome a modo, dunha maneira furtiva que prolongo mentres almorzo recreándome no mundo visto pola xanela da cociña, fixándome mesmo na voz interior dos meus pensamentos. As mañás en silencio son coma un delito nas casas nas que hai nenos. Ás veces, se teño sorte de que ela se despista, escribo, coma agora. Outras veces, leo o xornal evocando os vellos tempos nos que non era nai e non sabía que a web dun medio de comunicación pode considerarse un premio. Nalgunhas ocasións, se lle albisco unha respiración fonda, mesmo podo atreverme a dar unha ducha.\nMais igual ca cando os mestres se trabucaban co reloxo e nos prolongaban cinco ou dez minutos o recreo, tamén agora me acontece que, pasado un tempo, xa me tarda oír a risiña de Sofía cando esperta e pórnos en funcionamento, con esa adrenalina diaria que os bebés che inxectan e que doce ou catorce horas despois, cando ao lonxe miras, con moito desexo, a cama, che fai preguntarte que estraña ansia de soidade che fixo erguerte tan cedo só para gozares da sensación de teres un espazo propio malia ser nai.


Los nuevos rostros del Tíbet, exposición de Andrea López Iglesias\nActualizado 02/10/2012 08:50\nNo Sexto Edificio, desde o 5 ó 31 de outubro, no horario habitual, exhíbese a mostra da artista pontevedresa, que fai patente a realidade vivida polos refuxiados tibetanos en Nepal.\nLos nuevos rostros del Tíbet é unha idea de Andrea López Iglesias na que, máis alá dunha vontade estética, hai un esforzo por mostrar, a través dos seus lenzos, as realidades contidas neles. O proxecto pictórico está formado por catorce retratos doutros tantos rostros infantís, onde se agochan os relatos de catorce familias tibetanas exiliadas nos asentamentos de refuxiados das rexións de Pokhara e Kathmandú, en Nepal. Así, o retrato ilustra un relato que é, á súa vez, reivindicado polo propio lenzo: cada narración está escrita en tibetano, a súa lingua orixinal, no reverso da obra.\nCon este traballo Andrea López propón unha perspectiva crítica que, máis alá das súas posibles connotacións políticas e sociais, se centra integramente na súa compoñente humana, é dicir, nos suxeitos retratados e nas súas circunstancias. As obras da serie móstrannos así uns suxeitos e unhas realidades que a miúdo son esquecidas ou omitidas, non representadas, ó fin.\nA artista quere dotar de visibilidade e corporeidade unha realidade que considera que debe ser coñecida necesariamente, centrándose no rostro do suxeito como contedor do seu carácter, das súas angustias, dos seus pensamentos e da súa problemática, afondando nos seus trazos e na súa expresión. O uso de cores vivas, liñas grosas e unha pincelada fluída, tenaz e convincente, outorgan ós seus retratos un forte valor empático que transcende do xesto creativo da artista ó público, conseguindo así un observador activo, que sente e presente a realidade dos suxeitos retratados e das súas familias, unha realidade que a pintora se esforza en facer visible a través das súas obras.\nEsta intención de visibilidade refórzase e lexitímase polo profundo traballo de investigación e documentación que acompaña os retratos, baseado nunha serie de entrevistas ás familias dos retratados. O proxecto de Los nuevos rostros del Tíbet convértese así en testemuño indispensable dunha realidade coa que conviven miles de tibetanos no exilio, en crónica dun pasado de fuxida e resistencia, pero tamén do futuro e da continuación dunha lingua, dunha cultura e dunhas esperanzas depositadas nos rostros dos lenzos.\nAndrea López Iglesias (Pontevedra, 1986) é licenciada en Belas Artes pola Universidade de Salamanca (2009). A súa produción é variada e polifacética e abarca fotografía, obra gráfica e, moi especialmente, pictórica, destacando pola súa intensidade, as súas cores vívidas e o seu trazo expresionista. Malia a súa xuventude xa figura obra súa en diversas coleccións (Instituto Municipal de Arte y Cultura de Puebla, Universidad de las Américas de Puebla, Centro Español de Manhattan en Nova Iork e Círculo Cultural de Sanxenxo).\nTen participado en un gran número de exposicións colectivas, tanto en España como en América, entre as que cabe citar Arte Próximo, na sala do Casal de Ferreirós en Poio (2005), Exposición colectiva de litografías, na sala Luz de la Nevera de Puebla, México (2009), I Mostra Mulleres en Femenino, na galería Nauta de Sanxenxo (2009) e Spanish Artist without Borders, na galería do Centro Español de Manhattan (2011). Realizou tamén varias mostras individuais.


ROLDA DE PRENSA DE ANQUELA PREVIA O DEPOR-OVIEDO – Piratas de Muxia\nAnquela no adestramento de Riazor a porta pechada.\nJosé Antonio Anquela pasou por rolda de prensa tralo adestramento deste venres en Riazor e falou do estado do equipo no inminente inicio de tempada en Riazor este Domingo 18 de Agosto a partires das 18:00 horas, (16:00 GMT).\nO adestrador xienense ve ao equipo nunha fase de creación bastante aceptable : “As sensacións son boas, o equipo está nunha fase de creación bastante aceptable e a iso téñome que agarrar. Pero a min o test do Teresa Herrera non me vale, válenme máis outros de pretemporada que quizais a vós non vos gustaron tanto, no que competimos con rivais da nosa categoría e con niveis emocionais parellos”.\nSegundo comentou quer un equipo que sexa, “equilibrado”, e que leve “o peso do partido e que apertamos arriba”.\nDixo que o equipo sería moi parecido ao que saltou o terreo de xogo ante o Betis no “Teresa Herrera” : “Máis ou menos vai ser o mesmo once que o do Teresa Herrera. Teremos que esperar acontecementos de última hora, pero máis ou menos estamos por esa idea”, para rematar recoñecendo, (como é o máis normal), que para él será “un encontro especial, xogar contra o Oviedo sempre é un pracer e unha ledicia”.


Unha tecnoloxía non invasora permite controlar obxectos coa mente\nPódense controlar os obxectos co cerebro. Aínda que pareza ciencia ficción, grazas a un método pioneiro, investigadores da Universidade de Minnesota están a converter esta quimera nunha realidade. Os resultados poden ser útiles para a recuperación das persoas con enfermidades neurodexenerativos.\nOs días 20 e 21 impártese en Santiago o terceiro módulo do curso “Redes sociais e comunicación 2.0”, que abordará as funcións do Community Manager\nO xoves 20 e o venres 21 de xuño o Centro Demostrador TIC de Santiago acolle o terceiro módulo do curso “Redes sociais e comunicación 2.0”, promovido polo programa de Voluntariado Dixital da Xunta de Galicia, e que se centra nas funcións do community manager e nas ferramentas coas que conta para desenvolver o seu traballo.\nAlumnos de robótica da Universidade Miguel Hernandez (UMH) de Elche participaron nunha iniciativa europea para desenvolver aplicacións robóticas baixo a licenza open-source e desenvolveron un can guía robótico, bautizado como dogUMH.


Coronavirus e “sentidiño”\nCoronavirus e “sentidiño”\nProf. Dereito Constitucional, USC\nAntonio-Carlos Pereira Menaut, nado en Santiago de Compostela no ano 1948, é xurista e Catedrático de Dereito Constitucional na Universidade de Santiago de Compostela (USC)\nUn pouco de sentidiño, por favor.\nAs medidas españolas anti-covid son das máis draconianas e iliberales do mundo (por exemplo, triplicamos só nos primeiros 10 días as multas de Italia nun mes, a pesar da diferenza en poboación). Os resultados son dos peores do mundo.\nSe continúa o confinamento severo (a partir do 27, xa non absoluto, pero aínda así moi duro), non se cantos mortos por covid aforraranse —espero que moitos, porque eu son dos de risco—; non se cantos hospitais deixarán de colapsarse —espero, tamén que moitos—, pero un pouco máis tarde colapsaranse por outros problemas, e con cifras de enfermos astronómicas.\nPor que? Porque o confinamento, máis a suspensión de moitas actividades, máis a prohibición do simple pasear, farán que —p. ex.— un certo número de tumores, ao non operarse ao seu tempo, se malignicen; moitas varices, ata o de agora contidas polo paseo diario, empeoren e xeren trombos; moitos anciáns teñan os nocellos inchados pola pésima circulación de retorno; dos diabéticos, que necesitan exercicio, para que falar; os ruteros do colesterol, idem; e así un bo etcétera: masas musculares perdidas pola inactividade; corazóns privados do seu exercicio diario, enfermidades mentais, suicidios (si, suicidios)... E sumando todo iso, non estamos a falar de miles de persoas, senón de millóns.\nDeses millóns, algúns viven en cidades pequenas, saudables e ben ventiladas, como A Coruña, ou zonas semi-rurais, ou totalmente rurais, onde esas medidas centralistas, quizá adecuadas para o metro de Madrid, son absurdas\nDeses millóns, algúns viven en cidades pequenas, saudables e ben ventiladas, como A Coruña, ou zonas semi-rurais, ou totalmente rurais, onde esas medidas centralistas, quizá adecuadas para o metro de Madrid, son absurdas (na Gomera, absurdísimas). Que ten de malo a bici de montaña, se —ademais— un ciclista nunca vai a menos dun metro de ninguén, ou pola contra choca?.\nLogo vén outro triste capítulo, o de os delatadores. O que hai ben poucos anos avergoñaría a quen o fixese, é agora cidadanía exemplar.\nAmigos policías de balcón, pescudaron vostedes se o vello paseante que están a denunciar —e as multas son de 1500 euros para arriba— ten as pernas como troncos, e xa non pode máis?. Ou se é diabético, ou asmático, e necesita respirar; ou non soporta os dores músculo-esqueléticos?. Se a nai que se arrisca a pasear a un neno —a parva dela antepuxo ter un neno para ter un can; e, claro, no pecado levou a penitencia— non está literalmente ao bordo dun ataque de nervios, porque os seus pequenos piratas levan un mes en 75 metros cadrados?. E hai países, como Bélxica, onde o exercicio ao aire libre non se permite; recoméndase.\nPero se todo ese duro sacrificio, aínda sendo dubidosamente constitucional (falaremos diso outro día) rendese uns resultados como os de Portugal, aínda sería comprensible. Pero xa se ve que non. O goberno nos engatusa con policías locais cantando “Aniversarios Felices” a unha niñita nunha urbanización. Pero, ao final, a cousa é sinxela: se esta política produce resultados tan malos, hai que cambiar de política, e inmediatamente. Ou cambiar de Goberno, que vai camiño de ser o máis ilexítimo da democracia. Ata Grecia ten mellores resultados que España (incomparablemente mellores: cento e algo mortos). Por tanto, que ninguén diga que a lei é a lei e hai que cumprila, porque baixo esta normativa case-totalitaria España produciu, ata o de agora, preto do dez por cento das mortes do mundo.\nO mínimo, mínimo que se pode facer é habilitar lugares e horas para que todo ese tipo de persoas poida saír de casa. E que ninguén responda que se conformen cunha bici estática, porque, á parte do aburrida que é, non atopará vostede unha na internet nin a prezo de ouro. Faga a proba.


A Deputación marxina a Berán | Agrupación Provincial do PSdeG-PSOE de Ourense\nA Deputación marxina a Berán\nO noso voceiro na Deputación, Ignacio Gómez, denuncia a marxinación que se está a exercer coa Entidade Local Menor de Berán en varios programas da Deputación como de Cooperación en materia de Empregabilidade e o de Mocidade.\nO Grupo Provincial Socialista tivo constancia de que as alegacións presentadas por parte do Presidente da Entidade Local Menor de Berán, para acollerse ao programa de Cooperación, foron rexeitadas por parte da xunta de goberno.\nEste trato a Berán constitúe unha mostra máis da incoherencia de Baltar Blanco, quen se adicou, no pasado, a defende-la especial protección que merecía esta entidade local, dada a súa singularidade e especiais características. Porén, esta defensa se producía cando era o PP o que a Entidade Local Menor, e todo o contrario agora que o seu Presidente, democraticamente elexido, é o socialista Tomás Lorenzo.\nRecomendamos a Baltar Blanco que sexa coherente, se deixe de andar de viaxes pretendidamente promocionais, e atenda aos asuntos que son verdadeiramente importantes para o futuro da provincia de Ourense, que é o seu cometido. Recomendámoslle, neste caso, que recapacite, posto que aínda está a tempo de acepta-las alegacións presentadas polo Presidente da Entidade Local Menor de Berán antes do pleno a celebrar mañá venres (día 26). Deste xeito, o Presidente da Deputación e o seu goberno serían quen demostrar unha coherencia que, ata o de agora, demostraron non ter.\nA Entidade Local Menor de Berán é a única que existe na provincia deste tipo, que na lexislación de réxime local é considerada coma unha entidade da administración, coas súas obrigas e dereitos. Así, esta entidade ten que prestar determinados servizos públicos, polo que debería poderse acoller ás mesmas axudas públicas que o resto de entidades, aínda que fose nunha contía menor. Xa que logo, Gómez lembra que as funcións dunha Deputación transcenden a política partidista, e entres elas, está a de ofrecer asistencia e apoio para o desenvolvemento de tódolos entes locais da provincia. Deixar de atender esas alegacións significa deixar sen axudas aos mozos e persoas desempregadas de Berán; xa que, con esta actitude, o PP impide a posta en marcha de varios programas que ían a ser impulsados para crear emprego e mellora-la oferta termal de Berán.\nDenunciamos o estado de abandono e a perigosidade de varias estradas provinciais, nomeadamente a OU-0307, en en Berán\nO Grupo Socialista na Deputación recorrerrá ao Valedor ante a vulneración dos seus dereitos\nQuintas acusa a Baltar de xestiona-la Deputación de xeito “clientelar, dilapidador e dañino para os ourensáns”\nTags: Baltar, Baltar Blanco, Berán, Deputación, emprego, marxinación, mocidade\nAbandono da Xunta e actitude obstrucionista na Costa da Morte


2018/19 | CEIP Plurilingüe Virxe do Carme\nRETO LECTOR - VERÁN 2019\nPero non fagades trampas...\nnon vale coller o libro só para a foto!!\nPREMIOS AOS MÁIS LECTORES (21/6/2019)\nComo cada ano cando acaba o curso, desde o Equipo de Biblioteca facemos entrega duns agasallos aos nenos e nenas que máis libros da biblioteca do colexio len .\nESPERAMOS QUE SIGADES LENDO NO VERÁN!!!\nSOPA DE MEIGAS??\nOs alumnos de 6º de Primaria prepararon para o festival de fin de curso a obra de teatro "Os tres pelos da diaña".\nNesta obra de teatro a meiga malvada tiña que cociñar para a diaña sopa de rata e outras exquisiteces e ocurríuselles facer slime que servise como comida.\nE a onde recurrir?\nSeguiron as receitas do libro 25 recetas de slime e problema solucionado!!\nPREMIO PROVINCIAL CERTAME DAS LETRAS GALEGAS - 2019 (19/6/2019)\nA nosa alumna de Infantil, Antía Gago Fernández, que xa recibira o 1º premio na fase local do Certame de Debuxo das Letras Galegas - 2019 convocado pola Biblioteca Nodal de Lugo que este ano levaba como título A revolución do cambio climático; foi premiada tamén na fase provincial.\nAntía que participaba na Categoría A (ata 8 anos) mostra no seu debuxo as diferenzas entre un planeta contaminado e outro libre de fumes.\nA entrega de premios celebrouse en Lugo na propia Biblioteca Nodal.\nE PARABÉNS TAMÉN AO RESTO DE PARTICIPANTES!!\nENTREGA DE PREMIOS DO CERTAME DE DEBUXO E NARRACIÓN DAS LETRAS GALEGAS (14/6/2019)\nEste venres fíxose entrega na Biblioteca Pública Municipal de Sober dos premios aos alumnos e alumnas gañadores da fase local do Certame de Narración e Debuxo Letras Galegas 2019 convocado pola Biblioteca Nodal de Lugo, que este ano propuxo como tema "A revolución do cambio climático".\nOs gañadores e os seus traballos foron os seguintes:\nCategoría A, ata 8 anos\n1ª premio ANTÍA GAGO FERNÁNDEZ\n2º premio DARÍO FERNÁNDEZ GONZÁLEZ\n3º premio IRIA GONZÁLEZ CASARES\nAccésit LUCAS RODRÍGUEZ FREIRE\nCategoría B, de 9 a 11 anos\n1º premio UXÍA TRAIL BATES\n2º premio VALENTINA BROWN RAVAGNI\nCategoría C, de 12 a 16 anos\n1º premio LAURA RODRÍGUEZ FREIRE\n2º premio AITANA CRUZ RODRÍGUEZ CASADO\n2º premio LAURA GÓMEZ GRANDE\n3º premio MARA LÓPEZ RIVERA\nAccésit CÉSAR DURÁN VÁZQUEZ\nAccésit XOSÉ SENÉN HERNÁNDEZ RODRÍGUEZ\n1º premio AITANA CRUZ RODRÍGUEZ CASADO\nNORABOA A TODOS OS PREMIADOS!!\nE TAMÉN AOS NON PREMIADOS PORQUE SEMPRE QUE PARTICIPADES NOS CERTAMES PROPOSTOS DEIXADES VOAR A VOSA IMAXIANACIÓN!!\nE-TEXTILES. OBRADOIRO VOLUNTARIADO DE LECTURA - A (12/6/2019)\nXunto con otras nove bibliotecas de colexio galegos, o equipo de Biblioaxudantes do noso centro foi seleccionado na convocatoria de VOLUNTARIADO DE LECTURA-A para o curso 2018/19 na que se lle recoñece o traballo de colaboración que veñen desempeñando os alumnos e alumnas de 5º e 6º de Primaria nas bibliotecas escolares de forma voluntaria en actividades de xestión, organización e lecturas compartidas dentro do centro.\nPor esta selección, recibimos no centro un obradoiro sobre E-textiles da man de Paola Guimerans.\nOs E-téxtiles , coñecidos como wearables, téxtiles intelixentes, electrónica vestible DIY ou soft circuits, aínda que son pouco coñecidos, forman parte da educación innovadora do século XXI.\nPrimeiro Paola achegounos ao mundo dos E-textiles ou textiles electrónicos, explicándolles aos nosos alumnos que son teas nas que se integran elementos eléctricos ou eletrónicos como microcontroladores, sensores, baterías.. que permiten que a roupa reaccione, envíe información ou interactúe co entorno.\nUnha vez que sabiamos o que íamos a facer, comezamos o obradoiro. Cada biblioaxudante contaba cun kit para elaborar o seu e-textil consitente nun portabaterías impreso coa 3D (https://www.thingiverse.com/thing:2663569 by enauman) previamente preparado como podedes ver no vídeo, tea, fieltro, pila 3V, led, pinzas cocodrilo, agulla e fío condutor.\nPara comezar familiarizámonos co led recoñecendo das súas patiñas cal é a positiva (a larga) e cal a negativa (a corta) para conseguir acendelo uníndoo co lado correcto do portabaterías: primeiro paso para que se acenda.\nDespois chegou a parte de... COSER!! E a psicomotricidade resultoulles bastente difícil!!\nA primeira costura debía unir a parte positiva do Led coa parte positiva do portabaterías seguindo o esquema. Despois de cosido, comprobamos coas pinzas de cocodrilo que as conexións están ben feitas.\nAs seguintes costuras debían unir a parte negativa do led coa negativa do portabaterías; pero para fabricar un interruptor que acenda o led cando nos queiramos, en vez de facelo directamente utilizamos o fío condutor para levar a electricidade ata as dúas extremidades.\nA continuación unimos as extremidades ao corpo principal utilizando cinta adhesiva de cobre.\nDespois cubrímolas con papel de aluminio de xeito que toda superficie conduza a electricidade, así cando unamos as extremidades pechamos o circuíto da parte negativa. Con isto xa teríamos o noso interruptor feito para poder acender ou apagar o led segundo as extremidades estean pechadas ou abertas respectivamente.\nRematamos cubrindo a parte central do noso boneco cunha tea decorada para que ao pechar as extremidades non fagan contacto cos fíos cosidos nesa parte.\nAgora só queda pechar as extremidades e que se acenda o led!!\nNo tempo que nos quedou, os biblioaxudantes esribiron mini relatos nos que os protagonistas eran as súas novas creacións. Aquí vos deixamos algúns exemplos:\nÉrase unha vez un peixe moi torpe ao que de repente un día se lle volveu o nariz verde.\n- Por que sería? - preguntábase o peixe sen parar.\nEl estaba moi preocupado sobre todo porque os seus amigos se rían del; pero un día que estaban xogando fíxose noite e perdéronse...\nmenos mal que puideron atopar o camiño de volta coa luz verde do seu nariz!\nDesde entón ninguén volveu a rirse del.\nUn día pola mañá cedo, Bob Esponja ía a traballar tan contento coma sempre.\nÍa tan, pero tan contento que non se decatou de que había unha pedra no seu camiño e...\nque credes que pasou?\nPois que tropezou e caeu!!\n- Aiiiiiiii, que dolor!!!! - berraba sen parar. Ata dicía que vía as estrelas!\nFíxose tanto dano no nariz que lle quedou vermello por un bo rato!\nÉrase unha vez unha nena moi diferente da que todos se burlaban porque tiña ás e un nariz luminoso. Pero ela estaba feliz coas súas ás e co seu nariz e nunca lles seguía o roio, realmente lle daba igual o que os demais dicían.\nAínda así un día, decidiu inventar unha historia fantástica para que a deixaran en paz.\nDíxolles que tiña ás porque era filla dunha fada e que o nariz era luminoso porque de pequena a súa nai se confundira e en vez de darlle leite no biberón metera sin querer unha poción máxica.\nXa podedes imaxinar que nunca xamais se volveron a meter con ela; non fose a ser que a súa nai aparecera por alí enfadada.\nMOITAS GRACIAS POR ESTE RECOÑECEMENTO\nE POR ESTE FABULOSO OBRADOIRO!!\nE MOITAS GRAZAS A PAOLA!\nENTREGA DE PREMIOS - SELFIE LIX GÁLIX (12/6/2019)\nComo sabedes, a nosa alumna Mara López Rivera foi a gañadora do concurso SELFIE LIX na categoría de Lectores avanzados cun selfie que ilustraba un anaco do libro O soño do merlo blanco de Agustín Fernández Paz.\nPara recoller o premio convocado pola OEPLI a través de GÁLIX (Asociación Galega do Libro Infantil e Xuvenil), achegáronse ao Centro Sociocultural Aurelio Aguire de Conxo ela coa súa familia e a responsable da nosa biblioteca.\nO presindente de GÁLIX (X. A. Perozo), o Director Xeral de Políticas Culturais (Anxo M. Lourenzo) e o alcalde de Santiago (Mariño Noriega) foron os encargados de entregar os premios aos rapaces premiados e aos representantes de bibliotecas.\nA responsable da nosa biblioteca, Flora Grande, foi a encargada de pechar o acto en nome das bibliotecas premiadas, xunto co alcalde de Santiago e o grupo de pandereteiras do Centro Sociocultural.\nDesta entrega de premios trouxemos tamén diplomas para o resto do alumnado participante e un lote de libros que pasará a formar parte dos fondos da biblioteca.\nE PARABÉNS PARA TODOS OS PARTICIPANTES!!\nO BLOGUE DE GÁLIX\nDÍA DO LIBRO INFANTIL. PREMIOS SELFIE LIX (5/6/2019)\nXa temos o resultado do concurso “SELFIE LIX” convocado pola OEPLI a través da Asociación Galega do Libro Infantil e Xuvenil, para conmemorar a celebración do DÍA INTERNACIONAL DO LIBRO INFANTIL.\nOs nenos e as nenas tiñan que facer unha selfie na que se recreara un personaxe ou unha escena dun libro de literatura infantil e xuvenil.\nNORABOA A NOSA ALUMNA MARA LOPEZ RIVERA!!\nEL PASTEL ESTÁ TAN ARRIBA (3/6/2019)\nEsta semana tivemos un préstamo na biblioteca... unha cámara HUE!!\nAlumnado de 5º de Primaria quixo argallar con ela facendo unha adaptación do libro El pastel está tan arriba de Susanne Straber.\nComezaron por reproducir aos protagonistas en transparencias para traballar coa mesa de luz e despois, filmaron a historia con esta cámara que permite gravar a voz en off ao mesmo tempo xa que dispón de microfóno.


O AUDITORIO ACOLLE UNHA EXPOSICIÓN SOBRE A INFLUENCIA DO VIRUS VIH NAS MULLERES DO TERCEIRO MUNDO\nPódese visitar ata o vindeiro día 10 de decembro\nNarón, 1 de Decembro de 2009.- A Concelleira de Igualdade de Narón, Mª del Carmen Espada, presentou hoxe en rolda de prensa unha exposición titulada “Vidas en positivo” que se pode visitar no Auditorio Municipal do Alto en horario de mañá e tarde, dende hoxe e ata o vindeiro 10 de decembro. A mostra, propiedade da ONG Axuda en Acción, recolle unha treintena de fotografías que reflexan o sentir das mulleres que sufren o virus do SIDA e cómo se desenvolve a súa vida diaria.\nA Edila de Igualdade destacou a labor desta ONG (que hoxe estivo representada en Narón por Paula Rojas e Estefanía Doce) cuio obxectivo é mellorar a calidade de vida de nenos/as e as súas familias en todo o mundo. A exposición fotográfica consta de imaxes de mulleres realizadas en Filipinas, Africa do Sur, China, Japón, Ruanda, EEUU, Bangladesh, India e Camboya. A través das fotografías preténdese dar a coñecer a problemática desta enfermidade, derivada das condicións de pobreza extrema nas que viven as súas protagonistas.\nAdemáis, esta mostra se complementa coa proxección dun documental titulado “Espertar” no que se reflexa o mesmo problema. O virus VIH afecta a 33 millóns de persoas no mundo, o 70% dos cales viven en África, e a maioría son mulleres. A cinta reflexa o traballo de prevención do SIDA que se realiza nas escolas do terceiro mundo, pero tamén a grande dificultade que existe nestos países para acceder ó tratamento médico necesario, xa que en Africa disponse tan só dun médico para atender a 50.000 persoas aproximadamente.\nO documental proxectarase mañá mércores ás 20:00 horas, no salón de actos da Biblioteca Municipal (situado no sótano do edificio) e estará presentado por Carlos Piñeiros, médico de Atención Primaria do Centro de Saúde de Narón.


«Faremos actos nos barrios para coñecer as necesidades»\nLugo: «Faremos actos nos barrios para coñecer as necesidades»\nPérez di que tenden a man para unha candidatura plural «e potente» para as eleccións locais\nPodemos mantén un perfil baixo en Lugo desde que meses atrás decidiu desvincularse de Lugonovo. O seu voceiro, José Manuel Pérez Afonso (Lugo, 1979) sostén que o círculo lucense de Podemos está a traballar «facendo o que fixemos sempre, que é intentar dar resposta ás necesidades da cidade».\n-A nivel nacional teñen un acordo marco con IU para as municipais, pero en Lugo eu non os vexo moi compenetrados...\n-Nós tendemos a man a unha fronte ampla progresista para facer unha candidatura plural, potente. O importante son as políticas que poden cambiar para mellor a vida á xente. No círculo de Lugo vese con moi bos ollos ese acordo marco\n-Cantos inscritos ten Podemos en Lugo?\n-Somo ao redor de 800.\n-Romperon con Lugonovo. Que opinión ten do traballo deste grupo?\n-Eu creo que será a xente a que xulgue; nós, se marchamos foi porque tiñamos opinións diferentes sobre cal debe ser o centro do traballo.\n-E do goberno local, que pensan?\n-Creo que o traballo que fai é francamente mellorable. Penso que precisamos un cambio en Lugo. En certas prácticas, o PSOE no goberno local, en todos estes anos, asemellouse moito ao que sería un goberno do PP.\n-Que están facendo agora que comeza a precamapaña para as eleccións locais?\n-Andamos nunha rolda de contactos co asociacionismo. Pretendemos facer un par de actos nos barrios de Lugo para facer un estudo das necesidades reais dos cidadáns. O que temos claro e que faremos un programa realizable.\n-Teñen algún local na capital?\n-Actualmente reunímonos nun garaxe, propiedade dun inscrito. Tiñamos un local social, que nos deixaban, ata que o dono precisou del. A partir do mes que ven estaremos nun local novo de coworking asociativo que vai abrir na Rúa Milagrosa.\n-Sempre falan de políticas que melloren a vida das persoas. Pero en política é relevante o cómo, que responde a ideoloxía. ¿Onde está Podemos hoxe?\n-Discursivamente, non podemos vivir ancorados en etiquetas. O que queremos é que a xente viva mellor e, se o conseguimos, que lle chame como queira.


Temas: FISCALíA PERIGO DE EXTINCIóN ECOLOXISTAS EN ACCIóN XUNTA CAZA AVES BIODIVERSIDADE\nPor Galicia Confidencial | Santiago de Compostela | 12/08/2019 | Actualizada ás 22:40\nEcoloxistas en Acción vén de comunicar ao fiscal delegado de medio ambiente en Galicia, mediante correo certificado remitido o pasado venres, a posible comisión dun delito de vulneración do artigo 404 do Código Penal por ter autorizado a Xunta de Galicia a caza da rula común e solicita a suspensión cautelar da súa caza.\nUnha rula | Fonte: blogdeaves\nA Consellería de Medio Ambiente, Territorio e Vivenda, nunha resolución publicada no DOGA do 31 de maio, autoriza a caza da rula na Limia a partir do próximo 17 de agosto, malia atoparse esta ave nun franco declive e producirse nunha zona de especial protección para as aves.\nA grave situación da rula levou a que a Comisión Europea iniciara o 25 de xullo un proceso de infracción contra o Estado español por non tomar medidas de conservación que freen o seu declive. España alberga máis da metade da poboación reprodutora da Unión Europea, polo que é o país clave na conservación desta ave que está a sufrir en toda Europa un forte retroceso. Mediante unha longa carta de emprazamento, a Comisión Europea comunicou ao ministro de asuntos exteriores a vulneración de tres artigos da Directiva 2009/147/CE, relativa á conservación das aves silvestres, coñecida habitualmente como Directiva Aves.\nSegundo a Comisión Europea, España ten perdido un 40% das rulas reprodutoras no período 1996-2016, en base aos datos proporcionados polo Instituto de Investigación en Recursos Cinexéticos do CSIC. Salienta que as diminucións máis destacadas son as de Galicia e País Vasco.\nO "INDIGNANTE" CASO DA ZEPA DA LIMIA\nA Xunta autoriza a caza da rula nos 9 concellos da comarca ourensá da Limia durante a media veda que empezará o próximo 17 de agosto e rematará o 8 de setembro, malia terse observado nesta zona un declive das poboacións do 37 % nos últimos anos. A Limia foi declarada ZEPA (zona de especial protección para as aves) pola Xunta de Galicia no ano 2009, recollendo o mandato da Directiva Aves de crear espazos de protección para as aves.\n"Se o proceso da súa declaración foi polémico por reducir as 10.000 hectáreas propostas no proxecto orixinal do ano 2007 até as 6.939,28 hectáreas actuais,o máis indignante é que incluso se autorice nela a caza dunha ave en serio perigo de desaparición", critica a asociación Ecoloxistas en Acción.\nAS DENUNCIAS ECOLOXISTAS\nPor estes motivos, o pasado 30 de xullo a Sociedade Galega de Ornitoloxía, en nome de 6 entidades ecoloxistas, demandou á Consellería de Medio Ambiente que prohiba a caza da rula en toda Galicia con carácter indefinido, inicie o proceso para incluír esta especie no Catálogo Galego de Especies Ameazadas na categoría de vulnerable e implante medidas eficaces de conservación. Aparte dos beneficios para a biodiversidade, estas medidas axudarán, indican os ecoloxistas, a "evitar as severas sancións económicas que levará aparellado o procedemento infractor iniciado pola Comisión Europea".\nA Sociedade Galega de Ornitoloxía comunicou ao Comisario de Medio Ambiente da Unión Europea, Karmenu Vella, a situación que se está a dar en Galicia e dirixiuse tamén ao Defensor do Pobo, Francisco Fernández Marugán, para expoñerlle a situación de vulneración da lexislación básica de conservación da natureza en Galicia.\nINTERVENCIÓN DA FISCALÍA\nDebido a que non teñen constancia de que a Consellería de Medio Ambiente teña suspendida a caza da rula, malia as advertencias da Sociedade Galega de Ornitoloxía, Ecoloxistas en Acción tomou a decisión de informar á Fiscalía dos feitos para que investigue a posible comisión dun delito que pode levar aparellada unha condena de inhabilitación especial para emprego ou cargo público por un tempo de entre sete e dez anos.\nEN CONTINUO DECLIVE\n"A rula común pasou de ser hai tres décadas unha ave frecuente na campiña galega a estar actualmente en serio declive", explican dende a organización. Tratándose dunha ave ligada aos sistemas agrarios, onde se alimenta principalmente de sementes de malas herbas nas terras de labor, "está a padecer a transformación do mundo rural". O abandono das fincas que se pechan con mato e o uso sistemático de herbicidas "aféctana gravemente", pois diminúen as súas posibilidades de alimentación.\n"O terceiro gran problema que sofre é a caza", explican. Sendo unha especie migradora que pasa boa parte do seu ciclo anual en África, a rula está exposta nos seus desprazamentos a numerosas baixas por causas naturais. Por ese motivo, os ecoloxistas consideran que "a prohibición da súa caza é a medida máis eficaz entre as que se poden tomar no curto prazo para que non diminúan as súas poboacións".\nMiro a nova pensando o común que era vela fai 30-40 anos e encóntrome cunha liña que di o mesmo. Lembro que de pequeno estaban por todas partes. Nista última década preguntábame ónde están cada vez que vou ó monte. Estanos quedando un país valeiro (en todos TODOS os sentidos). E sí, a caza é un "deporte", a diversión de matar, como as touradas...


Frío de Galicia inicia a súa actividade co primeiro control de vehículos de transporte de percedoiros\nMiércoles 16 de enero de 2019, 09:43h\nA Coruña.- O Laboratorio de Frío de Galicia, ubicado no recinto da estación de ITV de Espírito Santo en Sada (A Coruña), iniciou a súa actividade coa realización do primeiro control de vehículos de transporte de produtos perecedoiros. Trátase dunha nova aposta pola innovación, a competitividade e a tecnoloxía de vangarda por parte de SyC-Applus, en liña co seu modelo galego de inspección de vehículos. Aténdese ademais a outro dos valores da concesionaria de ITV de Galicia, que é a cercanía. Ata agora tanto os carroceiros como os transportistas tiñan que desplazarse ata Madrid, onde se atopa o laboratorio de frío máis preto da nosa comunidade. De feito, ata a posta en servizo do laboratorio de Espíritu Santo só existían dúas instalacións en España –nas comunidades de Madrid, Andalucía- que outorgan as certificacións con cobertura para transporte internacional. Ademais, acaba de abrir outra en Castela A Mancha.\nA flota de transporte de productos perecedoiros é moi importante en Galicia, dado o peso do seu sector agroalimentario. Por tanto, esta iniciativa, para a que foi necesario abordar un complexo proceso de tramitación legal de cara á designación como estación oficial de ensaios ATP polo Ministerio de Economía, Industria e Competitividade, beneficiará a diversos ámbitos de actividade dentro dun sector cunha flota estimada en torno a 15.000 vehículos.\nDeste xeito, o Laboratorio de Frío de Galicia convértese na única estación oficial nonorte de España homologada para realizar os controis que esixe o Acordo Internacional de Transporte de Mercadorías Perecedeiras (ATP), cumplindo coa normativa que permite garantir a idoneidade de novos prototipos de vehículos ou para verificar os que xa están en servizo.\nNo seu ciclo de vida, os vehículos destinados a transporte de perecedoiros deben someterse a estritos controis tanto por parte das OCA (organismos de control), como na propia inspección técnica de vehículos. No laboratorio de frío desenvólvense os ensaios necesarios para avaliar o estado dos contenedores de temperatura controlada necesarios para a súa homologación, de xeito que podan ser carrozados nos vehículos con todas as garantías. Unha vez que chegan ás estradas, eses vehículos deben superar unha inspección técnica despois de seis anos, e logo cada tres anos. Cando cumpren 21 anos de vida os vehículosdeben volver a pasar polo laboratorio de frío para verificar o correcto estado dos contenedores nos que viaxan os produtos perecedoiros. Ademais, deben realizar este mesmo ensaio os vehículos importados con máis de seis anos de antigüidade.\nUn dos elementos máis positivos da posta en marcha do laboratorio é que se beneficiarán desde fabricantes e carroceiros ata transportistas, xa que tanto os ensaios no laboratorio como os controis periódicos pódense realizar nas mesmas instalacións de SyC-Applus en Espíritu Santo. Isto non só incide na eficacia e calidade das condicións isotérmicas dos vehículos, senón tamén na comodidade dos propios usuarios. Ademais de evitar os custos de desprazamento a puntos tan alonxados como Madrid, aforran os gastos de manutención ou estancia, dado que debido á complexidade dos ensaios os controis do laboratoiro adoitan prolongarse de dous a tres días. Ademais, o obxectivo é favorecer con estas mesmas vantaxes a profesionais do sector procedentes das comunidades limítrofes. De feito, se ben o primeiro vehículo sometido a ensaios no Laboratorio de Frío de Galicia procede da nosa comunidade, o segundo que entrará nas instalacións para o seu control xa procede de Asturias.\nO Laboratorio de Frío de Galicia instalouse baixo os estándares de máxima calidade e vangarda técnica nos eido dos sistemas de control de vehículos de productos perecedoiros, que teñen por obxeto asegurar o mantemento da cadea de frío e por tanto a súa hixiene, seguridade e calidade, para que chegen en óptimas condición aos consumidores.\nA instalación consiste nunha cámara de ensaio de 26 metros de lonxitude, na que se avalía a capacidade illante das unidades isotermas. A tecnoloxía implementada polo laboratorio permitirá a automatización na toma de datose a obtención de resultados, o que axilizará os procesos paraemitir o as actas de ensaionun prazo máis reducido. Departamento de comunicación


Comezan as obras na Baixada á Lagoa, en Teis, logo das denuncias veciñais - VigoÉ\nA asociación segue a alertar, con todo da existencia dun muro con risco de derrubo na mesma zona\nEsta situación xa fora denunciada pola Asociación de Veciños no ano 2018 e este pasado verán. Ademais, o pasado 1 de agosto celebrouse unha concentración no lugar do afundimento, esixindo unha actuación da administración local.\n“A denuncia é a mobilización veciñal conseguiron que o Goberno municipal comezara a reparar a Baixada á Lagoa. Se non, aínda estariamos agardando por unha solución”, sinalan desde a asociación.\nA plataforma veciñal de Teis tamén lembra que nesta zona hai un muro en risco de derrubo, que está sinalizado desde hai meses. A asociación, nunha xuntanza celebrada este xoves coa concelleira de Urbanismo, reiterou a súa petición para que se esixa ao propietario do muro a súa reparación.


Vieiros: Galiza Hoxe - Eduardo Rego - Non é relixión, é política\nNon é relixión, é política\nResulta cando menos rechamante que na súa diatriba contra a materia de Educación para a Cidadanía a Conferencia Episcopal argumente que dita materia atenta contra un dereito fundamental como a liberdade de conciencia, eles que historicamente a combateron no noso país coa Inquisición e apoiando calquera forma de goberno autoritario.\nComo ocorre noutros casos, utilizan os principios democráticos para combater á propia democracia e fano, aínda, como unha organización que mantén enormes privilexios, financiada polo Estado e que non cumpre ningún dos requisitos mínimos, que o politólogo Dahl sinalaba, para poder ser considerada unha organización democrática.\nFóra dun pequeno lapsus, nos anos sesenta, nos que a Igrexa Católica ábrese aos grupos oprimidos, á clase obreira e ás relixións non occidentais, e a pesares da existencia de importantes grupos de base comprometidos cas problemáticas sociais, a xerarquía católica estivo sempre cos poderosos. Na actualidade, segue o ronsel dos grupos protestantes fundamentalistas que están na base do apoio á elección de Ronald Reagan, en 1981, e logo dos Bush (pai e fillo). As crenzas destes grupos están nuns folletos publicados a principios do século XX que levan por título The Fundamentals. A Testimony of Truth, que defenden a infabilidade e literalidade da Biblia, e terá seu correlato no xudaísmo e no islamismo.\nAínda que eso sexa de bobos como afirmou un importante cabalista actual, teñen unha ampla base social en EEUU e intentan imporse con todos os medios ao seu alcance, legais e ilegais. Desde pór bombas ás portas de clínicas que realizan abortos ata promovendo leis, como no Estado de Luisiana, que conseguiron impor a teoría creacionista no ensino, ainda que posteriormente fose invalidada polo Tribunal Supremo de Estados Unidos. Para algúns estudiosos estes movementos evanxelistas nútrense de dúas fontes: a ameaza da globalización e a crise do patriarcalismo.\nA foto das Azores\nFronte a algúns que quixeran interpretar estes movementos como un renacer da relixión, non é máis que unha instrumentalización da relixión pola política ao servizo do sistema de poder que se quere instaurar a nivel mundial e que algúns quixeron presentar como un choque de civilizacións, a partir do fundamentalismo islámico (a yihad), que se nutre das reaccións á política antioccidental. O fundamentalismo cristián é utilizado para lexitimar a nova orde internacional que quere establecer Estados Unidos.\nAs conexións de Aznar e a FAES cos neocon norteamericanos, igual que aquela foto das Azores, expresa a conivencia e submisión dunha boa parte da dereita española ao poder americano, pero, ademais, inspíranse nas estratexias internas destes, nas que figura a instrumentalización da relixión tal como prodúcese en EE.UU., e á que a xerarquía católica préstase dócilmente como táboa de salvación nunha situación de crise profunda pola que atravesa a propia institución: crise de recursos humanos (escaseza de curas e monxas e de idade moi avanzada) que teñen que importalos de sudamérica e Africa; millóns de cidadáns inscritos como católicos cando non tiñamos uso de razón pero que apenas cumprimos cos ritos e o que lles resulta peor, dámoslle as costas ás súas doutrinas -defendemos o uso de anticonceptivos, a igualdade da muller, o divorcio, etc.- nas nosas vidas cotiás.\nSó unha minoría, moi ruidosa, iso si, que conta con poderes mediáticos importantes, séguelles o xogo. Suficiente, para sacar rédito político presentándoo como un conflito de valores e unha guerra cultural. A longo prazo, pode, que a máis prexudicada sexa a propia Igrexa, pero o goberno debería, dunha vez por todas, deixar de financiala con cargo aos presupostos xerais (modificar o Concordato de 1979) e de manter os seus privilexios.\n4.26/5 (31 votos)


“Sen ti, non ten sentido” , campaña de abonados da temporada 20.21 - Novas - Santiago Futsal\nSeptember 13, 2020 at 10:56 am, No comments\nO Santiago Futsal abre o luns 14 de setembro as 12 PM a campaña de abonados. Seis meses despois do último adestramento o equipo reiniciará a súa actividade tanto deportiva coma social co fin de afrontar con máis ilusión que nunca unha temporada que presenta moitísimos retos a tódolos niveis.\nA deste ano non será una campaña de abonados normal nin moito menos. As restricións de aforo derivadas do COVID19 fan que nesta primeira fase o club só saque á venta 100 abonos para desfrutar do equipo durante a temporada 20.21. Polo de agora só poderán solicitalos todos aqueles que fosen abonados na temporada 19.20. Se as autoridades sanitarias permiten que se incremente o aforo o club irá sacando novos asentos de forma progresiva.\nDesta situación xorde o dobre significado do lema da campaña “Sen ti, non ten sentido”: por un lado é imprescindible para o club manter a masa social e garantir que en tódolos partidos se ocupen a totalidade de asentos dispoñibles; por outro lado sabemos que moitos afeccionados non poderán acceder polo de agora ao Pavillón Municipal de Santa Isabel, algo que nos enche de tristura.\nDebido a esta situación extraordinaria a táboa de prezos simplificouse con respecto a anteriores temporadas:\nAdemais créanse dúas novas tipoloxías de abono:\n- Abono amigo: 15€\nDá dereito a unha bufanda ou máscara oficial do club, preferencia para adquirir o abono en fases posteriores e a entradas para partidos de liga ou copa nos que haxa aforo dispoñible a un prezo de 5€\n- Asento de agradecemento: GRATIS\nEn tódolos partidos haberá 5 asentos a disposición dos traballadores da sanidade pública. Cónstanos que entre os nosos afeccionados hai moitos médic@s, enfermeri@s, celadores, etc... aos que lle debemos moitísimo. É a nosa maneira de agradecer todo o que fan por nós. Só teñen que escribirnos a comunicacion@santiagofutsal.com para solicitar a súa entrada.\nPara renovar o abono o club facilitará a través da súa web e de mensaxes directos aos seus abonados unha ligazón na que se poderá tramitar de forma sinxela a renovación dende calquera dispositivo con acceso a internet a través da plataforma CLUBER. Unha vez formalizado o pago o club enviará o abono virtual, co cal poderá acceder aos partidos que o equipo xogue como local. No caso de que o abonado non poida ir a algún partido ou ceda o seu abono a outra persoa, deberá comunicalo a través da plataforma para cumprir coa normativa vixente. Dende o Santiago Futsal tamén ofrecemos a opción de tramitar o carné presencialmente nas oficinas do club no Multiusos Fontes do Sar reservando cita previa a través tamén de comunicacion@santiagofutsal.com .\nComo ben é sabido a situación sanitaria cambia con rapidez e a día de hoxe o aforo máximo en pavillóns cerrados é de 60 persoas debido a restricións específicas en Santiago de Compostela. Consideramos que esta é unha medida provisional, polo que facemos o cálculo de abonos ofertados coa actual normativa vixente segundo a cal hai que garantir 1,5 metros entre persoas non convivintes. Sobra dicir que o club da man do Concello de Santiago garantirá que o PM de Santa Isabel sexa un espazo seguro establecendo protocolos de acceso que inclúen entre outras medidas a toma de temperatura, rexistros de entrada, postos de xel hidroalcólico, ventilación adecuada, desinfección previa, etc...\nEn caso de non poder ter público durante algunha xornada da temporada 2020-2021, o coste do abono será considerado como unha colaboración e axuda ao Santiago Futsal, non devolvéndose o seu importe ao abonado nesta temporada e quedando aberta a posibilidade de descontar unha parte na temporada 21.22


O 100% do persoal da planta de recollida e tratamento de lixo de Lousame secundou a folga convocada este sábado para reclamar a cobranza dun plus de tóxicos do 25%, "tal e como contempla o estatal", segundo destaca a CIG.\nUn incendio arrasa preto de 20 hectáreas e queda extinguido en nove horas\nUn incendio forestal que se declarou este xoves no concello coruñés de Lousame, sobre as 16,30 horas, quedou extinguido ás 1,23 horas deste venres xa tras arrasar 19,6 hectáreas, 10 delas de monte arborizado e 9,6 de raso.\nRefachos de vento de case 120 quilómetros hora en varios puntos de Galicia\nO vento alcanzou os 119,9 quilómetros por hora no municipio pontevedrés de Cuntis na xornada do xoves con motivo do paso dunha borrasca que deixou, ademais, a precipitación máxima acumulada, con 83,5 litros por metro cadrado, en Lousame (A Coruña).\nO director xeral investigado por unha mina di que todo foi legal pero a oposición pídelle a súa dimisión\nA imputación dun alto cargo de la Xunta por prevaricación ambiental ao fío dos permisos da mina de San Finx fixo saltar faíscas hoxe en Parlamento, cun Tahoces á defensiva ante os ataques de En Marea e Bloque\nEmpresario dos papeis de Bárcenas presidiu a mina pola que é investigado o director xeral\nOs ecoloxistas da Rede Contraminación cren que non hai que poñer todo o foco sobre Bernardo Tahoces, o director xeral de Minas de la Xunta imputado por prevaricación ambiental polas minas de San Fins, Lousame. Lamentan que queden en segundo plano "as primarias presuntas responsabilidades ambientais dos administradores das empresas mineiras". Quen son entón os empresarios? Detrás dunha maraña empresarial está o grupo Sacyr.\nMedio Rural apunta a que os lumes nas Pontes e Lousame comezaron en varios puntos e "todo indica" que foron "intencionados"\nInterceptado un condutor a 204 km/h nunha zona limitada a 100 en Lousame\nAo exceder a velocidade máxima permitida nesa vía en 104 quilómetros por hora, ao condutor investígaselle por un suposto delito contra a seguridade do tráfico.\nVillanueva asegura que "non escatima esforzos" no caso Diana Quer\nApunta que os investigadores manexan "certas pistas" que poden levar á resolución do caso do feto de Lousame.\nAtopan un feto de sete meses na planta de lixo de Lousame\nAs mulleres que separan os residuos na cinta acharon o corpo. A Garda Civil abriu unha investigación.\nSó conviventes nos banquetes das vodas galegas, ordena a Xunta nas súas restricións


O SLG denuncia sondaxes ilegais que afectan os recursos hídricos de nove familias en Santa Comba e Coristanco - Sindicato Labrego Galego\nO SLG denuncia sondaxes ilegais que afectan os recursos hídricos de nove familias en Santa Comba e Coristanco\n15 de Xuño do 2021\nO Sindicato Labrego Galego vén de presentar, xunto a outros colectivos e organizacións, unha denuncia diante da Axencia de Protección da Legalidade Urbanística contra as sondaxes mineiras ilegais nas que está a reincidir a empresa Eurobattery Minerals en Coristanco e Santa Comba. A denuncia tamén foi presentada diante da Consellaría de Economía, da Dirección Xeral de Planificación Enerxética e Recursos Naturais, do Concello de Santa Comba e da Policia Autonomica.\nAs sondaxes poderíanse estar facendo xa nunha zona de “especial valor e alta singularidade ecolóxica”: a zona húmida Braña da Serra. Ao tratarse de sondaxes inclinadas, poderían afectar acuíferos e reservas freáticas de auga. De feito, temos constancia da existencia de fontes que fornecen auga para nove familias do lugar a pouco máis de un quilómetro de distancia.\nCorcel Minerals, empresa matriz de Eurobattery, vén de anunciar na súa páxina web que iniciou ou vai iniciar, este mes de xuño unha nova campaña de sondaxes para os que contrataron a empresa Geonor. Na denuncia explícase que “a mesma empresa realizou, ilegalmente, sen autorización da Dirección Xeral de Política Enerxética e Recursos Naturais nin autorización urbanística municipal, catro sondaxes en 2019, que xa daquela foran denunciadas. A día de hoxe, segue carecendo das preceptivas autorizacións.\nNo escrito de denuncia tamén se explicita que ningunha das sondaxes ilegais teñen plan de restauración nin estudo de impacto ambiental, amais de non ter sido sometidas a información pública.\nPor todo o devandito, dende o SLG solicitamos da Axencia de Protección da Legalidade Urbanística a paralización inmediata das sondaxes.


Asociación de Escritoras e Escritores en Lingua Galega - Howling Pixel\nEdificio Sindicatos da Coruña onde ten a súa sede a AELG.\nComposición do Consello Directivo\nVicepresidencia: Antía Otero\nSecretaría Xeral: Mercedes Queixas\nVicetesouraría: Eduardo Estévez\nVogalía de Lugo: Isidro Novo\nVogalía de Pontevedra: Elvira Riveiro\nVogalía de Santiago de Compostela: Carlos Negro\nVogalía de Ourense: Xerardo Méndez\nVogalía de Relacións coa Lusofonía: Carlos Quiroga\nAlexandre Ripoll Anta, nado na Coruña en 1954, é un escritor galego.\nBasilio Cobo Rodríguez, coñecido como Básico Rodríguez, nado no Barco de Valdeorras en 1956, é un escritor galego.\nParte da súa obra foi traducida a numerosas outras linguas, sendo o escritor en éuscaro máis lido e traducido. A Asociación de Escritoras e Escritores en Lingua Galega concedeulle o galardón de Escritor Galego Universal para o 2014.\nBrais González Pérez, nado en Salceda de Caselas o 13 de xullo de 1988, é un escritor e político galego.\nCamilo Franco Iglesias, nado en Ourense o 10 de marzo de 1963, é un escritor, crítico teatral e xornalista galego.\nEncontros Galeusca da AELG\nA Asociación de Escritoras e Escritores en Lingua Galega (AELG) foi fundada o 3 de maio de 1980 por un grupo de autores galegos destacados como Xosé Luís Méndez Ferrín, Uxío Novoneyra e Manuel Rivas, entre outros. É unha entidade oficial que agrupa 459 escritores e escritoras en lingua galega, independentemente do seu lugar de residencia ou xénero literario empregado. A AELG forma parte, xunto coa Asociación de Escritores en Euskera e a Asociación de Escritores en Lingua Catalá, do lanzamento do Galeusca, un encontro anual de escritores e escritoras dos tres espazos literarios realizado polas tres asociacións.\nIsidro Xoán Froilán López Novo, nado en Lugo o 5 de outubro de 1951 e finado o 1 de febreiro de 2018, foi un escritor galego.\nLaura Caveiro, nada en Vigo en 1967, é unha escritora galega.\nSilvia Bardelás, nada en Vigo o 25 de febreiro de 1967, é unha escritora galega.


O PPdeG solicita a Fomento a licitación dos proxectos constructivos da A-76 entre Ourense e Ponferrada\nO PPdeG solicitou ao Ministerio de Fomento a licitación dos proxectos constructivos e de trazado da futura autovía A-76 entre Ourense e Ponferrada, así como que continúe cos traballos de rehabilitación estructural e recuperación do firme na N-120 e na N-536.\nDemandouno nunha iniciativa rexistrada na Cámara galega o deputado Moisés Branco, na que apuntou a necesidade de que "a redacción dos proxectos teña en conta a eficiencia necesaria da infraestructura e os antecedentes na explotación da actual vía de comunicación entre Ou Bierzo, Valdeorras e Ourense, a N-120".\nO parlamentario popular recordou que a autovía Ourense-Ponferrada é "unha actuación de gran transcendencia para a vertebración da Galicia interior, constituíndo un terceiro acceso de gran capacidade desde a Comunidade cara a Castilla e León e unha vez que a N-120 está superada, sobre todo en términos de tramos".\nA este respecto, "do mesmo xeito que fixeron as organizacións empresariais e os municipios afectados", Moisés Branco valorou o "compromiso" da ministra de Fomento, Ana Pastor, coa A-76, como "acreditas o feito de que esta autovía sexa incluída no Plan de Infraestructuras, Transporte e Vivenda, así como a agilidad na aprobación da declaración de impacto ambiental".\nEn concreto, a futura autovía A-6 terá unha extensión aproximada de 125 quilómetros e a súa construción supoñerá un investimento superior aos 1.100 millóns euros "o que dá unha idea da importancia que esta infraestructura de comunicación ten para Galicia", indicou o deputado.


A Policía Nacional, detivo a un home de 47 anos de idade, de nacionalidade española e con domicilio no Porriño, por un delito de Roubo con Violencia.\nPasaban poucos minutos das 20:30 cando soaba o teléfono da Sala Operativa do 091, e informaban que un home que sorprenderan roubando, estaba forcexeando cun dos vixiantes de seguridade do Centro Comercial Meixoeiro.\nAo instante deuse aviso a un dos indicativos policiais que realizaban labores de prevención da delincuencia na zona, chegando ao lugar instantes máis tarde.\nÁ súa chegada entrevistáronse cun dos vixiantes e este manifestoulles que momentos antes, cando se atopaba na porta de acceso e saída do establecemento, un cliente comezara a pitar ao cruzar os arcos de seguridade, polo que lle deu o alto.\nTras preguntarlle se levaba algo sen abonar o home mostroulle unha lanterna e tratou de abandonar o lugar, impedíndollo o vixiante, á vez que solicitaba que chamasen á Policía.\nO home non fixo caso e tentou abandonar o establecemento pola forza, iniciándose un forcexeo entre ambos que acabou no exterior do establecemento, onde caeron ao chan, golpeándose o vixiante o brazo esquerdo e a man.\nOutro vixiante do Centro Comercial acudiu na súa axuda, sendo auxiliados polos policías que chegaron aos poucos instantes.\nPor todo iso procedeuse á detención e traslado deste home a Comisaría, onde se lle tomou declaración e confirmouse que xa contaba con 33 antecedentes policiais anteriores, sendo varios deles por feitos similares ao descrito.\nO operativo foi levado a cabo por axentes do Grupo de Atención ao Cidadán da Brigada de Seguridade Cidadá, pertencente á Comisaría de Policía Nacional en Vigo-Redondela, pasando o detido e todo o actuado ao dispor do Xulgado de Instrución nº1 de Vigo, en funcións de garda.


O BNG defende que a reforma de Balaídos sexa unha actuación global que inclúa as pistas de atletismo - Destacadas - Bloque Nacionalista Galego de Vigo - BNG - Bloque Nacionalista Galego\nO BNG defende que a reforma de Balaídos sexa unha actuación global que inclúa as pistas de atletismo\nBNG de Vigo 12 set. 2014 - 14:51\nbng defende sexa inclúa global reforma\nXabier Alonso critica o culebrón mediático protagonizado polo alcalde e o presidente da Deputación sobre a remodelación do estadio\nVigo, 12 de setembro de 2014.- O concelleiro do BNG, Xabier Alonso, defendeu a necesidade de reformar o estadio de Balaídos para garantir a seguridade das persoas. Porén, criticou que esta actuación se está convertendo nun novo culebrón porque a Xunta e a Deputación teñen o obxectivo xeral de non investir en Vigo e ao alcalde só lle interesa saír nos medios e a liorta permanente.\nCómpre preguntarse se este proxecto é necesario e no BNG pensamos que si, destacou o edil nacionalista, quen tamén salientou que a remodelación de Balaídos debe ter en conta melloras no barrio no que está ubicado. Neste sentido defendeu que a actuación que se leve a cabo debe permitir disfrutar do entorno á veciñanza e solucionar o problema do aparcamento.\nAo respecto, e preguntado sobre as solución previstas para o aparcamento na zona, o edil do BNG comentou que o único que está contemplado é unha cascada de información que non aparece en ningún proxecto real e concreto. Demandamos que a actuación na zona sexa global, algo que non se está contemplando, salientou.\nPara O BNG, outro aspecto que necesariamente debe incluír o proxecto é a remodelación das pistas de atletismo. Neste sentido Xabier Alonso asegurou que sofren un deterioro igual ao do estadio e considerou que nelas debe actuar a Xunta posto que, ademais de adquirir o compromiso no pasado, compiten atletas que non son só de Vigo, senón da área metropolitana e incluso de toda Galiza.\nAgora que a Xunta ten cartos, é hora de acometer a súa remodelación, resolvendo así dunha vez por todas a súa situación, demandou o concelleiro nacionalista. Cómpre pensar globalmente, insistiu.\nXabier Alonso subliñou que é necesario definir o proxecto así como as administracións participantes, que para o Bloque deben ser todas; isto é, Concello, Deputación, Xunta e Consejo Superior de Deportes, así como o propio Celta. É preciso ter definidos os prazos de execución das obras e a aportación de cada administración, engadiu Alonso, ao tempo que manifestou que no BNG non nos gusta como se está levando este tema.\nPor outro lado, e en resposta aos medios sobre a postura que manterá o Bloque no pleno en caso de que sexa obxecto de votación, Alonso asegurou que o que nunca fará o BNG é detraer cartos destinados a cubrir necesidades sociais para Balaídos, pero se non é así si apoiaremos a reforma porque pensamos que é necesario garantir a seguridade das persoas que van ao estadio.


Traballo O estudante presenta o resultado obtido na elaboración dun documento sobre a temática da materia na preparación de seminarios, investigacións, memorias, ensaios, resumos de lecturas, conferencias, etc. Os resultados da aprendizaxe son a capacitación do alumno para a documentación mediante técnicas non destrutivas dos bens patrimoniais. Preténdese que o alumno sexa capaz de documentar as características físicas, formais e o estado de conservación do patrimonio cultural inmoble e a súa contorna inmediata.\t 80 CB2\nObservación sistemática O alumno realiza un seguimento da docencia, así como das prácticas e seminarios a través das ferramentas telemáticas. Os resultados da aprendizaxe son a capacitación do alumno para a documentación dos bens patrimoniais mediante técnicas non destrutivas.\t 20 CB2\nO alumno, segundo a\nnormativa vixente, ten dúas convocatorias de avaliación. A primeira leva a cabo\ndurante o cuadrimestre de docencia. No caso de que as semanas de docencia\nda materia non sexan suficientes para a entrega de todos os\ntraballos previstos, habilitarase a plataforma de docencia dúas semanas\nadicionais, ao final do cuadrimestre, para facilitar a dita entrega,\nestablecéndose neste caso un cronograma alternativo de entrega de tarefas. A segunda avaliación realízase\nno mes de Xullo, para o que se habilitará de novo o acceso á


O profesorado galego reclamou masivamente a recuperación do horario lectivo nunha folga cun seguimento do 60% - CIG Ensino\n10 Agosto 2020 01:56\n“Mollámonos polo ensino público galego”, así finalizou a súa intervención o secretario nacional da CIG-Ensino, Suso Bermello, ao remate da manifestación celebrada esta mañá en Compostela na que participou profesorado do ensino público non universitario procedente de todo o país. A choiva non foi un impedimento para que o persoal docente da Consellaría de Educación berrara hoxe ben alto que abonda de recortes e que quere recuperar os dereitos que lle foron roubados coa escusa da crise, comezando polo horario lectivo de 18 períodos máximos semanais en secundaria, fp e ensinanzas de réximes especial e 21 en infantil, primaria e educación especial. O incremento a 25 horas neste último caso aprobado polo goberno da Xunta en 2011 e a 20 horas en secundaria, decretado por Rajoy en 2012, significou a perda duns 1.200 postos de traballo, fundamentalmente neste último corpo, e implicou un aumento do número de alumnado por aula, do número de profesorado que ten que impartir materias das que non é especialista, chegando nestes momentos ás dúas terceiras partes de todo o colectivo, e as itinerancias entre centros. Neste último caso hai que lembrar que o profesorado especialista na atención á diversidade (das especialidades de Audición e Linguaxe e Pedagoxía Terapéutica) é o que máis ten que compartir centros.\nA volta ás 18 e ás 21 horas servirá para que a titoría en infantil e primaria poida atender mellor o alumnado, para volver facer desdobres, mellorar a atención ao alumnado con necesidades específicas de apoio educativo, cada vez máis numeroso nas aulas, coordinarse entre os distintos departamentos co departamento de Orientación, realizar máis actividades extraescolares e participar en proxectos de renovación pedagóxica. “Trátase polo tanto de traballar en mellores condicións e non de traballar menos”, incidiu Bermello nas súas declaracións aos medios. O principal beneficiado desta recuperación será o alumnado e a calidade do ensino público galego, “o auténtico garante da equidade social”, xa que o profesorado seguirá tendo as mesmas horas de xornada laboral semanal simplemente que distribuídas doutro xeito. No caso de secundaria sempre se impartiron 18 horas semanais até o recorte de 2012 e no caso de primaria as 21 foron froito dun acordo entre o goberno galego e os sindicatos no ano 2007 co obxectivo de reducir as diferenzas de condicións laborais entre os dous corpos.


Post categories In Actividades paralelas, Mostra Internacional de Cinema Etnográfico, Programación MICE\nA entrega de premios desta 15 edición da MICE será tamén hoxe a partir das 12h30 no Claustro do Museo do Pobo Galego na que membros da directiva do Padroado e Dirección da institución e da Asociación Galega de Antropoloxía farán entrega dos premios á Mellor Película Etnográfica, á Mellor Película Galega, o Premio do Público e o Premio AGANTRO. Ao remate dará comezo a actuación de Richi Casás. A súa música conecta as raíces da tradición galega coas do jazz e está moi vencellada ás gravacións que a musicóloga Dorothé Schubarth fixo na súa Cerceda natal para o Cancioneiro Popular Galego. Para esta sesión vermú, Casás vén cun formato reducido e íntimo acompañado da guitarra de Fran G. Galán. As entradas para este concerto están esgotadas.\nTags AGANTRO, As pequenas cousas, Dorothé na vila, Jorge Moreno Andrés, MICE, Mostra Internacional de Cinema Etnográfico, Museo do Pobo Galego, Richi Casás\n←Previous post:O cine galego protagonista das últimas dúas xornadas da 15ª MICE\n→Next post:Palmarés 15ª Mostra Internacional de CInema Etnográfico – Museo do Pobo Galego


Emilio cantou e Cándido contou.. así foi…\nArrincou un novo proxecto cultural «AS NOSAS LETRAS NA MÚSICA & A MÚSICA NAS NOSAS LETRAS», o amparo do «Plan de reactivación dos sectores cultural e turístico fronte aos efectos da COVID-19″, da Consellería de Cultura e Turismo, Secretaría Xeral de Política Lingüistica, da Xunta de Galicia», a quenes agradecemos moi sinceramente a súa achega, na figura do seu Secretario Valentín García Gómez .\nO primeiro deles foi este acto músico-literario, coa participación do cantautor Emilio Rua e o actor e director de teatro Cándido Pazo, co título «Cantigas e Romances, Contos de tradición oral». No que queremos por en valor a literatura que pasou de xeración en xeración dos nosos antergos.\nGracias a todos por vir, lamentamos a xente que non poido entrar polas limitacións nos aforos derivados do Covid-19. Nuns días emitiremos completo o recital pola canle de Yotube do Liceo.


C O N T R A P O S I C I Ó N República de las ideas: Lexitimidades de orixe e de exercicio - Xoán Antón Pérez-Lema L.\nLexitimidades de orixe e de exercicio - Xoán Antón Pérez-Lema L.\nAdoitan dicir Rajoy e Feijóo que, na democracia, son as eleccións as que determinan maiorías e gobernos. E teñen razón,malia que iso non prexudique o debate sobre a reforma que precisa un sistema tan desaquelado coma éste, onde un partido co 45% dos votos e menos do 28% do corpo electoral pode acadar o 55% dos escanos. Porén, seguen ser as regras de xogo. E éstas hai que cumprilas mentres dure o partido.\nAgora ben, probada esta lexitimidade de orixe, a perda da lexitimidade do seu exercicio terá efectos moi sobranceiros sobre a capacidade do Goberno (neste caso dos dous Gobernos, estatal e galego) para desenvolver a súa axenda. E velaí o grave problema de Rajoy. Como pode convencer das súas medidas? Pódese blindar tras da súa maioría absoluta e-suposto- control da orde pública? Cada semana que continúe o PP ten máis risco de asociar a súa supervivencia á do Presidente do Goberno do Estado. E éste de ir perdendo mesmo os importantes apoios dos que desfruta na contorna que votou por él no 2011.\nMais desta volta Monte Pío non pode ollar coa suficiencia que adoitaba cara Xénova. Porque o mito do Feijóo que “mandó a parar” logo do Congreso do PPdeG do 2006 xa non se ten de pé. E abrolla na opinión cidadá a convicción de que nada substancial mudou na xestion das finanzas do PPdeG entre 1990 e 2012. As fotos con Dorado e a falla de explicacións cumpridas a respecto das informacións que elevaban en 2,2 M€ as doazóns supostamente percebidas polo PPdeG no 2006 a respecto das reflectidas oficialmente comprometen tamén a lexitimidade de exercicio da Xunta. Probábelmente Feijóo nin suceda a Rajoy nin sexa candidato á Xunta no 2015-16.\nMalia estas feblezas, a oposición parlamentaria galega non é quen de desenvolver unha liña de oposición coherente a Feijóo. Mesmo AGE impútalle ao PPdeG unha conexión financeira co narcotráfico, “boutade” indemostrábel que só serve para reforzar as fileiras gobernamentais e a imparábel polarización do País.\nPorque, mentres falamos disto, non falamos da necesidade de pular polo crecemento económico, nin das fondas reformas institucionais precisas, nin da solución das preferentes nin da continuidade de NovaGalicia Banco. Seguemos a perder o tempo diante dun dos reptos máis sobranceiros da nosa historia.\nEtiquetas: Lexitimidades de orixe e de exercicio - Xoán Antón Pérez-Lema L.


Nov 16, 2011By tmancebo\nXa ten anos, pero está moi ben 🙂\nVisto en dale al teclado.\nNov 16, 2011tmancebo\nNov 15, 2011By tmancebo\nMecanismos (3ºC): martes 22 de Novembro na aula de 3ºC\nElectrónica analóxica (4ºA): martes 22 de Novembro na aula de 4ºA\nElectrónica analóxica (4ºB): xoves 24 de Novembro na aula de 4ºB\nElectrónica analóxica (4ºD): xoves 24 de Novembro na aula de 4ºD\nNov 15, 2011tmancebo\nPásate polo taller 1 durante o primeiro recreo do venres 18 e do luns 21 de Novembro. O exame é o día 22 de Novembro.\nActualización da unidade de MECANISMOS.\nNov 9, 2011By tmancebo\nMañá xoves deixo na fotocopiadora a unidade de Mecanismos por se algún de vós quere dispoñer dela en papel.\nNov 9, 2011tmancebo\nNov 6, 2011By tmancebo\nNov 6, 2011tmancebo\nDía da Ciencia en Galego (I)\nDía da Ciencia en Galego on PhotoPeach\nNov 4, 2011By tmancebo\nNov 4, 2011tmancebo\nOut 14, 2011By tmancebo\nOut 14, 2011tmancebo\nOut 10, 2011By tmancebo\nUnha ligazón para traballar a unidade.\nOut 10, 2011tmancebo\nSet 29, 2011By tmancebo\nAccede ás pizarras facendo clic aquí.\nSet 29, 2011tmancebo\nSet 14, 2011By tmancebo\nA punto de comezar as clases do curso 2011-12…\nSet 14, 2011tmancebo\n2º ESO: Mecanismos de transformación\nAbr 10, 2007By tmancebo\n¿Sabes como funciona un motor de catro tempos?\nAbr 10, 2007tmancebo


A Xunta asume a plena xestión da Estación de Autobuses tras case 11 anos de retraso - Comarcas na Rede\nHomeO CondadoPonteareasA Xunta asume a plena xestión da Estación de Autobuses tras case...\nA Xunta asume a plena xestión da Estación de Autobuses tras case 11 anos de retraso\nTras 11 anos de retraso, a Xunta de Galicia asumiu o pasado día 1 de maio a plena administración da Estación de Autobuses de Ponteareas tras un mes de xestións de traspaso entre o concelleiro de Mobilidade, Roberto Mera, e representantes da Consellaría de Mobilidade da Xunta de Galicia.\nO goberno local lembra que hai 11 anos, o 31 de xullo de 2011, venceu o contrato de explotación en virtude do cal o Concello xestionaba a estación dende 1991. O daquela alcalde, Salvador González, comunicou á Xunta que o Concello non quería continuar coa explotación da Estación porque lle supuña un déficit anual de máis de 40.000 euros. A Xunta comprometeuse entón a dar unha solución antes de finalizar 2011, pedindo ao alcalde González Solla “a colaboración dese Concello para que siga garantindo a xestión dos servizos na estación”. Dende entón sucedéronse diversos intentos por parte da Xunta de adxudicar a explotación, o que non logrou até finais do pasado ano 2021, mantendo o Concello durante case 11 anos a xestión en precario, como colaboración coa administración autonómica, e asumindo as perdas do servizo. En 2012, o alcalde González Solla solicitou a compensación dos gastos que carrexaba ao Concello esa situación e no 2013 a Xunta atendeu á petición comprometéndose por escrito a “concertar co Concello a compensación económica que corresponda polo déficit económico da explotación que se está a producir nesta situación de prolongación do servizo”.\nA recepción por parte da Xunta da Estación pon fin a esta situación “anómala e prexudicial para o Concello de Ponteareas”, segundo sinala Mera. O goberno local do BNG-PSOE amósase satisfeito por poñer fin a unha carga económica “que non nos correspondía” e agarda que, nesta liña, a Xunta asuma no futuro servizos da súa competencia como a Escola Infantil, a Residencia de Maiores ou o Conservatorio, que conlevan gastos de máis de dous millóns de euros anuais e “que poderíamos destinar a competencias nosas fundamentais como o saneamento e equipamentos municipais”, segundo explica o concelleiro.\nO Concello iniciará agora os trámites para fixar definitivamente a débeda contraída pola Xunta co Concello polas perdas asumidas na xestión da Estación, que o ano pasado fora calculada en 150.000 euros, pero que debe ser actualizada. Mera amósase convencido de que “a Xunta cumprirá coa súa palabra e pagará o que nos debe”. Por último, o goberno municipal mantén a “man tendida” para que a Xunta execute a remodelación de todo o edificio “coa colaboración municipal ofrecida no seu día a cambio de dispoñer da primeira planta do edificio” e mediante fórmulas que conten cos informes favorábeis dos servizos xurídicos e económicos municipais.